open-index/open-wikipedia-markdown huggingface dataset:
ശ്രീധരൻ ചമ്പാട്

ഒരു മലയാളസാഹിത്യകാരനാണ് **ശ്രീധരൻ ചമ്പാട്**. സർക്കസ് പ്രമേയമായുള്ള സിനിമകളുടെ തിരക്കഥാ രചനയും സഹായിയും അഭിനേതാവായും പ്രവർത്തിച്ചിട്ടുണ്ട്. നോവൽ, ജീവചരിത്രം, ലേഖനങ്ങൾ തുടങ്ങിയവ 20ഓളം പുസ്തകങ്ങളും 100ലധികം കഥകളും പ്രസിദ്ധീകരിച്ചിട്ടുണ്ട്. പത്രപ്രവർത്തനരംഗത്തും ശ്രീധരൻ ചമ്പാട് പ്രവർത്തിച്ചിരുന്നു.

1937-ൽ തലശ്ശേരിക്കടുത്ത ചമ്പാട്‌ കുഞ്ഞിക്കണ്ണന്റെയും നാരായണിയുടെയും മകനായി ജനിച്ചു. ചമ്പാട് കുന്നുമ്മൽ എൽ.പി. സ്‌കൂൾ, കതിരൂർ ഹൈസ്‌കൂൾ, കോഴിക്കോട് ദേവഗിരി കോളേജ് എന്നിവിടങ്ങളിലായി വിദ്യാഭ്യാസം നടത്തി. കോളജ് വിദ്യാഭ്യാസ മധ്യേ ഒളിച്ചോടി സർക്കസ്സിൽ ചേർന്ന് ഫ്‌ളൈയിങ്ങ്‌ ട്രപ്പീസ്‌ പരിശീലിച്ച്‌ കലാകാരനായി മാറി. ട്രപ്പീസ്‌ കളിക്കാരൻ, പബ്ലിക്‌ റിലേഷൻ മാനേജർ എന്നീ നിലകളിലായി വിവിധ സർക്കസ് കമ്പനികളിൽ ഇരുപത്തിരണ്ട്‌ വർഷത്തോളം പ്രവർത്തിച്ചു.

മേള സിനിമയുടെ കഥ എഴുതി. തമ്പ്, ഭൂമി മലയാളം എന്നീ ചിത്രങ്ങളിൽ ചെറിയ വേഷങ്ങൾ അവതരിപ്പിച്ചിട്ടുണ്ട്. കൂടാതെ കുമ്മാട്ടി, ആരവം, അപൂർവ സഹോദരങ്ങൾ, ജോക്കർ, എന്നീ സിനിമകളിൽ ഇദ്ദേഹം സഹായിയായി പ്രവർത്തിച്ചു. അഞ്ചുവർഷത്തോളം കേരളകൗമുദി ന്യൂസ് സർവീസിൽ ലേഖകനായിരുന്നു. പടയണി വാരികയുടെ ചീഫ് എഡിറ്റർ, പടയണി ന്യൂസ് എഡിറ്റർ, ജഗന്നാഥം മാസിക എഡിറ്റർ എന്നീ സ്ഥാനങ്ങളിലും പ്രവർത്തിച്ചു. സർക്കസ് ലോകം എന്ന ഡോക്യുമെന്ററി ശ്രീധരൻ തയ്യാറാക്കി. ദൂരദർശനു വേണ്ടി സർക്കസ് എന്ന ഡോക്യുമെന്ററിക്ക് തിരക്കഥയും എഴുതിയിട്ടുണ്ട്. ജെമിനി സർക്കസിനു വേണ്ടി ഒരു പരസ്യചിത്രവും ഇദ്ദേഹം തയ്യാറാക്കിയിരുന്നു.

മാതൃഭൂമി ആഴ്‌ചപ്പതിപ്പ്‌, കലാകൗമുദി, ദേശാഭിമാനി, കുങ്കുമം, മലയാളനാട്‌, വീക്ഷണം തുടങ്ങിയ മാധ്യമങ്ങളിൽ ആറ്‌ നോവലുകളും ഒമ്പത്‌ നോവലൈറ്റുകളും 60ലധികം കഥകളും രചിച്ചു. കുട്ടികൾക്കുവേണ്ടി ശ്രീനാരായണഗുരുവിന്റെ ജീവചരിത്രവും രചിച്ചു.
## കൃതികൾ
* അന്യോന്യം തേടി നടന്നവർ
* കോമാളി
* റിംഗ്‌ (നോവലുകൾ)
* മഹച്ചരിതമാല 123 പാതി (ജീവചരിത്രം)
* കൂടാരം
* അന്തരം
* അരങ്ങേറ്റം
* ക്ലിന്റ്
* തച്ചോളി ഒതേനൻ
* പയ്യമ്പിള്ളി ചന്തു
* ആരോമൽ ചേകവർ
* ഉണ്ണിയാർച്ച
* തമ്പ്
* മേള
* അത്തിപ്പാറ
* ഉത്തരപർവ്വം
* സർക്കസിന്റെ ലോകം
* മഹച്ചരിതമാല123
* ഗുരുദേവകഥാമൃതം
* രക്തം ചിന്തിയവർ

## പുരസ്കാരങ്ങൾ
* സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം - 2014

## അവലംബം

വർഗ്ഗം:മലയാളസാഹിത്യകാരന്മാർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ജയന്തി പട്നായിക്

ഇന്ത്യൻ സാമൂഹിക പ്രവർത്തകയും ദേശീയ വനിതാ കമ്മീഷന്റെ ആദ്യത്തെ അധ്യക്ഷയുമാണ് **ജയന്തി പട്നായിക്** ( ; ജനനം:1932 ഏപ്രിൽ 7). ഇവർ രണ്ടു തവണ പാർലമെന്റ് അംഗമായിരുന്നിട്ടുണ്ട്.

## ജീവിതരേഖ
1932-ൽ ഒഡീഷയിലെ ഗഞ്ജം ജില്ലയിലുള്ള അസിക എന്ന സ്ഥലത്താണ് ജയന്തി പട്നായിക് ജനിച്ചത്. അസികയിലെ ഹരിഹർ ഹൈസ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. കട്ടക്കിലെ ഉത്കൽ സർവകലാശാലയ്ക്കു കീഴിലുള്ള സൈലബല വനിതാ കോളേജിൽ നിന്ന് സാമൂഹിക പ്രവർത്തനത്തിൽ ബിരുദാനന്തരബിരുദം നേടി.

ഒഡീഷയുടെ മുൻ മുഖ്യമന്ത്രി ജാനകി ബല്ലഭ് പട്നായിക്കിനെ 1953-ൽ വിവാഹം കഴിച്ചു. (ഇദ്ദേഹം 2015-ൽ അന്തരിച്ചു.) പൃഥ്വി പട്നായിക്, സുദത്ത പട്നായിക്, സിജാത പട്നായിക് എന്നിവർ മക്കളാണ്.

വിവാഹശേഷം ജയന്തി പട്നായിക് മുംബൈയിലെ ടാറ്റാ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസസിൽ ഉപരിപഠനത്തിനു ചേർന്നു. സാമൂഹിക പ്രവർത്തനങ്ങളിൽ സജീവമായിരുന്ന സമയത്ത് ലോക്സഭയിലും രാജ്യസഭയിലും അംഗമായി. 1992-ൽ വനിതകളുടെ ക്ഷേമത്തിനായി ദേശീയ വനിതാ കമ്മീഷൻ രൂപീകരിച്ചപ്പോൾ ആദ്യത്തെ അധ്യക്ഷയായി നിയമിതയായി. 1992 ഫെബ്രുവരി 3 മുതൽ 1995 ജനുവരി 30 വരെ അധ്യക്ഷപദവിയിൽ തുടർന്നു.

## അവലംബം

വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ദേശീയ വനിതാ കമ്മീഷൻ
വർഗ്ഗം:1932-ൽ ജനിച്ചവർ
വർഗ്ഗം:ഏപ്രിൽ 7-ന് ജനിച്ചവർ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഒഡീഷയിൽ നിന്നുള്ള ലോക്‌സഭാംഗങ്ങൾ
വർഗ്ഗം:2022-ൽ മരിച്ചവർ
കൈരളി അറേബ്യ

മലയാളം കമ്യൂണിക്കേഷൻസിന്റെ നാലാമത്തെ ചാനൽ ആണ്‌ **കൈരളി അറേബ്യ**. ഗൾഫ് മലയാളികൾക്കാണ് ഈ ചാനലിൽ പ്രാധാന്യം നൽകിയിരിക്കുന്നത്. 2015-ൽ ആണ്‌ ചാനൽ പ്രവർത്തനം തുടങ്ങിയത്.

## അവലംബം


## പുറമേ നിന്നുള്ള കണ്ണികൾ
*പീപ്പിൾ ടി.വിയുടെ ഔദ്യോഗിക വെബ്‌സൈറ്റ് 
 

വിഭാഗം:മലയാളം ദൃശ്യമാദ്ധ്യമങ്ങൾ
നര

മനുഷ്യ ശരീരത്തിലെ രോമങ്ങളുടെ നിറം വെള്ളയായി മാറുന്നതിനെയാണ് **നര** എന്നതുകൊണ്ട് വിവക്ഷിക്കുന്നത്. സാധാരണയായി പ്രായം കൂടുന്നതിനനുസരിച്ചാണ് രോമങ്ങൾ നരച്ചു തുടങ്ങുക. എന്നാൽ ചെറു പ്രായത്തിലും നര കാണാറുണ്ട്. നരയുടെ പിന്നിലെ ശാസ്ത്രം താഴെപ്പറയുന്നു.
## അവലംബം

വർഗ്ഗം:വാർദ്ധക്യലക്ഷണങ്ങൾ
പി.എൻ. ഗോപീകൃഷ്ണൻ

മലയാളത്തിലെ ഉത്തരാധുനിക കവികളിലൊരാളാണ് **പി.എൻ. ഗോപീകൃഷ്ണൻ**.
കൊടുങ്ങല്ലൂരിനടുത്ത് ശ്രീനാരായണപുരത്ത് പി.കെ. നാരായണന്റെയും വി.എസ്. സരസ്വതിയുടെയും മകനായി 1968-ൽ ജനിച്ചു. ജി.എൽ .പി. സ്കൂൾ പാപ്പിനിവട്ടം, ഹൈസ്കൂൾ പനങ്ങാട്, ക്രൈസ്റ്റ് കോളേജ് ഇരിങ്ങാലക്കുട, ഗവണ്മെന്റ് എഞ്ചിനിയറിംഗ് കോളേജ് തൃശൂർ, എസ്.എൻ. കോളേജ് നാട്ടിക എന്നിവിടങ്ങളിൽ വിദ്യാഭ്യാസം നടത്തി. കേരള സ്റ്റേറ്റ് ഫിനാൻഷ്യൽ എന്റർപ്രൈസസിൽ ജോലി ചെയ്യുന്നു.

## കവിത സമാഹാരങ്ങൾ
* മടിയരുടെ മാനിഫെസ്റ്റോ
* ഇടിക്കാലൂരി പനമ്പട്ടടി
* എന്റെ ജീവിതത്തിലെ ഏറ്റവും ആദ്യത്തെ സ്ത്രീ ഏറ്റവും അവസാനത്തെ സ്ത്രീയോട് പറയുന്നത്
* ബിരിയാണിയും മറ്റ് കവിതകളും
* പ്രളയവാരിധി നടുവിൽ നാം
* കവിത മാംസഭോജിയാണ്
* ഒരു വ്യവസ്ഥയും ആത്മഹത്യ ചെയ്യുന്നില്ല

## ലേഖന സമാഹാരങ്ങൾ
* ദൈവത്തെ മാറ്റിയെഴുതുമ്പോൾ
* ഗുരുവും ആശാനും പിൻഗാമികളും

## പഠനങ്ങൾ
* അക്കയും സിസ്റ്ററും - ലാറ്റിനമേരിക്കൻ, ഇന്ത്യൻ കവിതയിലെ പെൺ സമാന്തരങ്ങൾ
* നാഥുറാം ഗോഡ്സേയും ഹിന്ദുത്വത്തിന്റെ സത്യാനന്തര പരീക്ഷകളും
* ഹിന്ദുത്വ രാഷ്ട്രീയത്തിന്റെ കഥ

## വിവർത്തനങ്ങൾ
* സംസ്കാരവും ദേശീയതയും - ഡോ.കെ.എൻ.പണിക്കർ (പി. എസ്. മനോജ്കുമാറുമൊത്ത് )
* സാക്രിഫൈസ് - ആന്ദ്രേ താർക്കോവ്സ്ക്കി (പി. എസ്. മനോജ് കുമാർ, വി. ആർ. സന്തോഷ് എന്നിവരൊത്ത്)
* അതേ കടൽ - അമോസ് ഓസ് 
* മുന്നൂറു രാമായണങ്ങൾ - അഞ്ച് ഉദാഹരണങ്ങളും തർജ്ജമയെക്കുറിച്ചുള്ള മൂന്ന് വിചാരങ്ങളും - ഏ. കെ. രാമാനുജൻ

## പുരസ്കാരങ്ങൾ
* *ഇടിക്കാലൂരി പനമ്പട്ടടി * എന്ന കവിതയ്ക്ക് 2014-ലെ കേരള സാഹിത്യ അക്കാദമി പുരസ്കാരം, അയനം എ അയ്യപ്പൻ പുരസ്കാരം, കെ ദാമോദരൻ പുരസ്കാരം എന്നിവ ലഭിച്ചു.
* എന്റെ ജീവിതത്തിലെ ഏറ്റവും ആദ്യത്തെ സ്ത്രീ ഏറ്റവും അവസാനത്തെ സ്ത്രീയോട് പറയുന്നത് എന്ന കവിതാ സമാഹാരത്തിന് മുല്ലനേഴി പുരസ്കാരം ലഭിച്ചു.
* *കവിത മാംസഭോജിയാണ്* എന്ന കവിതാ സമാഹാരത്തിന് 2023ലെ ഓടക്കുഴൽ അവാർഡ്, കെ.ബാലകൃഷ്ണൻ നമ്പ്യാർ പുരസ്കാരം, അബുദാബി ശക്തി അവാർഡ്, കൊല്ലം  ലൈബ്രറി കൗൺസിലിന്റെ കടമ്മനിട്ട പുരസ്കാരം എന്നിവ ലഭിച്ചു.
* ഹിന്ദുത്വ രാഷ്ട്രീയത്തിന്റെ കഥയ്ക്ക് മികച്ച വൈജ്ഞാനിക ഗ്രന്ഥത്തിനുള്ള 2024ലെ കേരള ഭാഷാ ഇൻസ്റ്റിറ്റ്യൂട്ട് എൻ. വി. കൃഷ്ണവാര്യർ പുരസ്കാരം, പി. അനന്തൻ സ്മാരക പുരസ്കാരം, വൈക്കം ചന്ദ്രശേഖരൻ നായർ പുരസ്കാരം, എം. എൻ. വിജയൻ പുരസ്കാരം, ധർമ്മടം സഹകരണബാങ്ക് എം. പി. കുമാരൻ സ്മാരക പുരസ്കാരം എന്നിവ ലഭിച്ചു.
* പായൽ എന്ന കവിതയ്ക്ക് കണ്ണൂർ സർവ്വകലാശാലയുടെ ഡോ. പി. കെ. രാജൻ പുരസ്കാരവും കുമാരനാശാൻ എന്ന കവിതയ്ക്ക് മഹാകവി കുട്ടമത്ത് പുരസ്കാരവും ലഭിച്ചു.
* കൂടാതെ കുഞ്ഞുണ്ണി സ്മൃതി പുരസ്കാരം, 2023 ലെ എസ് എസ് എഫ് സാഹിത്യോത്സവ് അവാർഡ്   ലഭിച്ചു.

## അവലംബം


വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1968-ൽ ജനിച്ചവർ
അപാറ്റൊസോറസ്‌

സോറാപോഡമോർഫ വിഭാഗം ദിനോസർ ആയിരുന്നു **അപാറ്റൊസോറസ്‌** . അന്ത്യ ജുറാസ്സിക് കാലത്ത് ഇന്നത്തെ നോർത്ത് അമേരിക്കയിൽ ജീവിച്ചിരുന്ന ഇവ തികഞ്ഞ സസ്യഭോജി ആയിരുന്നു. 1877 -ൽ ആണ് ആദ്യ ഉപവർഗത്തെ വർഗീകരിച്ചത്‌ . അല്ലോസോറസ് , സ്റ്റെഗോസോറസ്‌ എന്നി ദിനോസറുകളും ഇതേ കാലയളവിൽ ആണ് ജീവിച്ചിരുന്നത്. പേര് വരുന്നത് ഗ്രീക്ക് പദമായ *apatē* ()/*apatēlos* () നിന്നാണ് അർഥം തെറ്റിദ്ധരിപ്പിക്കുന്ന എന്ന്. ഈ പേര് വരാൻ ഉള്ള കാരണം ഇവയുടെ വാലിന്റെ അടിഭാഗത്ത്‌ ഉള്ള ചെവ്രോൺ എന്ന എല്ല് മറ്റ് ദിനോസറുകളിൽ നിന്നും വ്യത്യസ്തമായിരുന്നു എന്നതാണ് .

## ശരീര ഘടന
ഒരു ശരാശരി സോറാപോഡമോർഫ ദിനോസർ ആയിരുന്നു ഇവ. ഏകദേശം 72 അടി നീളവും 22 ടൺ ഭാരവും ആണ് കണക്കകിയിടുള്ളത് .

## പുറത്തേക്കുള്ള കണ്ണികൾ
* 
*Batuman, Elif. Brontosaurus Rising (April 2015), *[[The New Yorker]]*
* Krystek, Lee. "Whatever Happened to the Brontosaurus?"  UnMuseum (Museum of Unnatural Mystery), 2002.
* Taylor, Mike. "Why is 'Brontosaurus' now called ''Apatosaurus''?" MikeTaylor.org.uk, June 28, 2004.

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:വടക്കേ അമേരിക്കയിലെ ദിനോസറുകൾ
ശിവകുമാർ ശർമ

ഇന്ത്യക്കാരനായ ഒരു സന്തൂർ വാദകനായിരുന്നു **ശിവകുമാർ ശർമ** എന്ന **പണ്ഡിറ്റ് ശിവകുമാർ ശർമ (Pandit Shivkumar Sharma)**. (13 ജനുവരി 1938 – 10 മെയ്  2022).ജമ്മു കാശ്മീരിൽ നിന്നുമുള്ള ഒരു നാടോടി സംഗീതോപകരണമാണ് സന്തൂർ.

## ആദ്യകാലജീവിതം
പാട്ടുകാരനായ ഉമാദത്ത് ശർമ്മയുടെ മകനായി ജമ്മുവിലാണ് ശിവകുമാർ ശർമ ജനിച്ചത്. അദ്ദേഹത്തിന്റെ മാതൃഭാഷ ദോഗ്രിയാണ്. 
അഞ്ചുവയസ്സുമാത്രമുള്ളപ്പോൾത്തന്നെ പിതാവ് അദ്ദേഹത്തെ വായ്പ്പാട്ടും തബലയും അഭ്യസിപ്പിച്ചുതുടങ്ങി. സന്തൂർ എന്ന ഉപകരണത്തിൽ വളരെ ഗാഢമായി ഗവേഷണം നടത്തിയ ഉമാദത്ത് തന്റെ മകനാവണം ആ ഉപകരണത്തിൽ ഇന്ത്യൻ ശാസ്ത്രീയസംഗീതം ആദ്യമായി വായിക്കുന്നതെന്ന് തീരുമാനിച്ചു. അങ്ങനെ ശിവകുമാർ പതിമൂന്നാം വയസ്സിൽ സന്തൂർ അഭ്യസിച്ചുതുടങ്ങുകയും. തന്റെ പിതാവിന്റെ സ്വപ്നം സഫലമാക്കുകയും ചെയ്റ്റു.മുംബൈയിൽ 1965 -ൽ അദ്ദേഹം ആദ്യമായി കച്ചേരി നടത്തി.

## സംഗീതജീവിതം

സന്തൂറിലെ ഏറ്റവും പ്രമുഖനായ കലാകാരനാണ് ശിവകുമാർ ശർമ. സന്തൂറിനെ ജനകീയമാക്കുനതിൽ അദ്ദേഹം വഹിച്ച പങ്ക് നിസ്തുലമാണ്. പാട്ടുപഠിക്കുന്ന കാലത്ത് താൻ ഒരിക്കലും ഈ ഉപകരണം പഠിക്കുമെന്ന് ഓർത്തില്ലെന്നും തന്റെ പിതാവാണ് താൻ ഇതു പഠിക്കണമെന്ന് തീരുമാനിച്ചതെന്നും 1999 -ൽ ഒരു അഭിമുഖത്തിൽ ശിവകുമാർ ശർമ പറയുകയുണ്ടായി. 1967 -ൽ ഹരിപ്രസാദ് ചൗരസ്യയും ബ്രിജ് ഭൂഷൻ കാബ്രയുമായിച്ചേർന്ന് ശിവകുമാർ ശർമ പുറത്തിറക്കിയ താഴ്‌വരയുടെ വിളി എന്ന സംഗീത ആൽബം ഇന്ത്യൻ ശാസ്ത്രീയസംഗീത രംഗത്തെ ഏറ്റവും മികച്ച വിജയങ്ങളിൽ ഒന്നായിത്തീർന്നു.  ചൗരസ്യയുമായിച്ചേർന്ന് അദ്ദേഹം പല ഹിന്ദി ചലച്ചിത്രങ്ങൾക്കും സംഗീതം നൽകിയിട്ടുണ്ട്. ഇവർ രണ്ടുപേരും ചേർന്നുള്ള കൂട്ടായ്മ 'ശിവ-ഹരി' എന്ന പേരിൽ അറിയപ്പെടുന്നു. ഇവർ സംഗീതം നൽകിയ ചില സിനിമകളായ *[[Faasle|ഫാസ്‌ലെ]]*, *[[Chandni|ചാന്ദ്‌നി]]*, *[[Lamhe|ലാംഹേ]]*, *[[Darr|ദാർ]]* എന്നിവ സംഗീത ഹിറ്റുകളായിരുന്നു.

## കുടുംബം
മനോരമയാണ് ശിവകുമാർ ശർമ്മയുടെ ഭാര്യ,.രൺറ്റ് ആണ്മകളാണ് അദ്ദേഹത്തിന് ഉള്ളത്. അദ്ദേഹത്തിന്റെ മകനായ രാഹുലുംഒരു സന്തൂർ വാദകനാണ്.1996 മുതൽ അച്ഛനും മകനും ഒരുമിച്ചു കച്ചേരി നടത്തിവരുന്നു. 

## അവാർഡുകൾ
ശിവകുമാർ ശർമയ്ക്ക് ധാരാളം അംഗീകാരങ്ങൾ ലഭിച്ചിട്ടുണ്ട്. 1986 -ൽ സംഗീതനാടക അക്കാദമി അവാർഡ്, 1991 -ൽ പദ്മശ്രീ, 2001 -ൽ പദ്മ വിഭൂഷൻ എന്നിവ ഇവയിൽ പ്രമുഖമായ ചിലതാണ്.

## അവലംബം

## പുറത്തേക്കുള്ള കണ്ണികൾ
*www.santoor.com - Official Site
*
ഫിന്നിഷ് ഭാഷ

ഫിൻലാന്റിലെ ഭൂരിപക്ഷജനങ്ങളും ഫിൻലാന്റിനു പുറത്ത് ഫിന്നിഷ് ജനവിഭാഗവും സംസാരിക്കുന്ന ഭാഷയാണ് **ഫിന്നിഷ്** (, ). ഫിൻലാൻഡിലെ രണ്ട് ഔദ്യോഗികഭാഷകളിലൊന്നും സ്വീഡനിലെ ഒരു ഔദ്യോഗിക ന്യൂനപക്ഷഭാഷയുമാണിത്.

## അവലംബം

വർഗ്ഗം:റഷ്യയിലെ ഭാഷകൾ
വർഗ്ഗം:ഫിൻലാന്റിലെ ഭാഷകൾ
വർഗ്ഗം:അഗ്ലൂട്ടിനേറ്റീവ് ഭാഷകൾ
വർഗ്ഗം:സ്വീഡനിലെ ഭാഷകൾ
വർഗ്ഗം:നോർവെയിലെ ഭാഷകൾ
വർഗ്ഗം:എസ്തോണിയയിലെ ഭാഷകൾ
വർഗ്ഗം:ഫിന്നിക് ഭാഷകൾ
വർഗ്ഗം:ഫിന്നിഷ് ഭാഷ
പ്രതീക്ഷ കാശി

ഒരു കുച്ചിപ്പുഡി നർത്തകിയാണ് **പ്രതീക്ഷ കാശി**. നിലവിൽ കർണ്ണാടക സംഗീത നൃത്യ അക്കാദമിയുടെ ചെയർപേഴ്സണായ സുപ്രസിദ്ധ നർത്തകിയായ വൈജയന്തി കാശിയുടെ പുത്രിയാണ് പ്രതീക്ഷ. ഉണ്ണായിവാര്യരുടെ ജീവിതത്തെ ആസ്പദമാക്കി നിർമ്മിച്ച *[[പ്രിയമാനസം|പ്രിയമാനസത്തിൽ]]* പ്രതീക്ഷയായിരുന്നു നായികാകഥാപാത്രമവതരിപ്പിച്ചത്.

വർഗ്ഗം:കുച്ചിപ്പുടി കലാകാരന്മാർ
മേഘരഞ്ജിനി മേഥി

ഒരു കഥക് നർത്തകിയും ചലച്ചിത്രനടിയുമാണു് മേഘരഞ്ജിനി മേഥി. നർത്തകിയായ മരാമി മേഥിയുടേയും സംഗീതജ്ഞനായ ജോയ്‌പ്രകാശ് മേഥിയുടേയും പുത്രിയാണു മേഘരഞ്ജിനി. നൃത്യനിപുൺ പാസായ ഇവർ സാംസ്കാരികമന്ത്രാലയത്തിന്റെ സ്കോളർഷിപ്പിനു അർഹയായിട്ടുണ്ട്.

വർഗ്ഗം:കഥക് നർത്തകർ
ഗിരിജ ദേവി

ഒരു പ്രസിദ്ധ ഹിന്ദുസ്ഥാനി ഗായികയാണ് **ഗിരിജ ദേവി**. 1929 മെയ് 8നു വാരണാസിയിൽ ജനിച്ചു. 1949ൽ ആൾ ഇന്ത്യാ റേഡിയോയിൽ പാടാനാരംഭിച്ചു. ഠുമ്‌രിയിൽ തന്റേതായ ഒരു പാത വെട്ടിത്തുറന്ന ഗിരിജാ ദേവിക്ക് 1972ൽ പത്മശ്രീ, 1989ൽ പത്മ ഭൂഷൺ, 2016ൽ പത്മവിഭൂഷൺ എന്നിവ ലഭിച്ചു. 1977ൽ സംഗീത നാടക അക്കാദമി അവാർഡും, 2010ൽ സംഗീതനാടക അക്കാദമി ഫെലോഷിപ്പും ലഭിച്ചിട്ടുണ്ട്.

## പുറത്തേക്കുള്ള കണ്ണികൾ

*

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1929-ൽ ജനിച്ചവർ
വർഗ്ഗം:2017-ൽ മരിച്ചവർ
പൊറത്തിശ്ശേരി ഗ്രാമപഞ്ചായത്ത്

തൃശ്ശൂർ ജില്ലയിലെ മുകുന്ദപുരം താലൂക്കിൽ ഇരിങ്ങാലക്കുട ബ്ലോക്കിൽ  22.33 ചതുരശ്രകിലോമീറ്ററിലായിരുന്നു **പൊറത്തിശ്ശേരി ഗ്രാമപഞ്ചായത്ത്** സ്ഥിതി ചെയ്തിരുന്നത്. ഇപ്പൊൾ ഇരിഞ്ഞാലക്കുട നഗരസഭയുടെ ഭാഗമാണ് പ്രസ്തുത പ്രദേശം. പൊറത്തിശ്ശേരി, മാടായിക്കോണം,  ഇരിങ്ങാലക്കുട വില്ലേജുകളിലായി ഈ പ്രദേശം വ്യാപിച്ചുകിടക്കുന്നു. പി.കെ.ചാത്തന്  മാസ്റ്റാറായിരുന്നു പൊറത്തിശ്ശേരി ഗ്രാമപഞ്ചായത്തിലെ, ആദ്യത്തെ  പഞ്ചായത്തുപ്രസിഡ്ന്റ്.

## അതിരുകൾ
*വടക്ക് - കരുവന്നൂര് പുഴ
*കിഴക്ക് - പറപ്പൂക്കര, മുരിയാട് പഞ്ചായത്ത്
*തെക്ക് - ഇരിങ്ങാലക്കുട മുനിസിപ്പാലിറ്റി
*പടിഞ്ഞാറ് - കാറളം പഞ്ചായത്ത്
## പഞ്ചായത്തിൽ  ഉൾപെടുന്ന പ്രദേശങ്ങൾ
#മൂർക്കനാട്
#കരുവന്നൂര്
#തളിയക്കോണം 
#മാപ്രാണം
#പൊറത്തിശ്ശേരി 
#കാട്ടുങ്ങച്ചിറ 
#ഊളക്കാട് 
#മാടായിക്കോണം
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
ആൽബർട്ടിന സിസുലു

ദക്ഷിണാഫ്രിക്കയിലെ വർണ്ണവിവേചനത്തിനെതിരേ സമരം ചെയ്ത, വനിതയായിരുന്നു **ആൽബർട്ടിന സിസുലു**(ജനനം 21 ഒക്ടോബർ 1918 – മരണം 2 ജൂൺ 2011). ദക്ഷിണാഫ്രിക്കയിലെ നേതാവായിരുന്ന വാൾട്ടർ സിസുലുവിന്റെ പത്നിയാണ്. ആൽബർട്ടിനയോടുള്ള ആദരസൂചകമായി അവരെ ജനങ്ങൾ അമ്മ എന്ന അർത്ഥം വരുന്ന *മാ സിസുലു* എന്നാണ് വിളിച്ചിരുന്നത്. മഹാന്മാരായ ദക്ഷിണാഫ്രിക്കക്കാരെ തിരഞ്ഞെടുക്കുന്നതിനുവേണ്ടി ദക്ഷിണാഫ്രിക്കൻ ടെലിവിഷൻ നടത്തിയ വോട്ടെടുപ്പിൽ ആൽബർട്ടീനക്കു 57 ആം സ്ഥാനം ലഭിച്ചിരുന്നു. 2011 ജൂൺ രണ്ടിന് തന്റെ തൊണ്ണൂറ്റി രണ്ടാമത്തെ വയസ്സിൽ ആൽബർട്ടിന അന്തരിച്ചു.

## ആദ്യകാല ജീവിതം
1918 ഒക്ടോബർ 21 ന് ദക്ഷിണാഫ്രിക്കയിലെ ട്രാൻസ്കെയിലുള്ള ത്സോമോ ജില്ലയിലാണ് ആൽബർട്ടിന ജനിച്ചത്. ബോണിലിസ്വേയും, മോണിക്കാസിയുമായിരുന്നു മാതാപിതാക്കൾ. ഈ ദമ്പതികളുടെ അഞ്ചു മക്കളിൽ രണ്ടാമത്തേയാളായിരുന്നു ആൽബർട്ടിന. മാതാവ് രോഗശയ്യയിലായതുകാരണം, ഒരു അമ്മയുടെ ഉത്തരവാദിത്തങ്ങൾ നിറവേറ്റി ഇളയ കുട്ടികളെ വളർത്തിയത് ആൽബർട്ടിന ആയിരുന്നു. ഈ കാരണം കൊണ്ട്, ആൽബർട്ടിനക്ക് ദീർഘകാലം സ്കൂളിൽ പോകാൻ കഴിഞ്ഞിരുന്നില്ല. പ്രെസ്ബിറ്റേറിയൻ മിഷൻ സ്കൂളിൽ പോയി തുടങ്ങിയ കാലത്താണ് അവർ ആൽബർട്ടിന എന്ന പേരു സ്വീകരിക്കുന്നത്. സ്കൂൾ കാലഘട്ടത്തിൽ വെച്ചു തന്നെ ഒരു നേതൃത്വപാടവം ഉള്ള കുട്ടിയായിരുന്നു ആൽബർട്ടിന.

## രാഷ്ട്രീയ ജീവിതം
വാൾട്ടർ സിസുലുവിനൊപ്പം  രാഷ്ട്രീയ പാർട്ടിയുടെ സമ്മേളനങ്ങളിൽ സംബന്ധിക്കും എന്നല്ലാതെ, തുടക്കത്തിൽ ആൽബർട്ടിനക്ക് രാഷ്ട്രീയത്തിൽ താൽപര്യമുണ്ടായിരുന്നില്ല. 1955 ൽ ആഫ്രിക്കൻ നാഷണൽ കോൺഗ്രസ്സിന്റെ വനിതാ ലീഗിൽ ചേരുന്നതോടെ, ആൽബർട്ടിന സജീവ രാഷ്ട്രീയത്തിൽ ഇടപെട്ടു തുടങ്ങി. ആഫ്രിക്കൻ നാഷണൽ കോൺഗ്രസ്സിന്റെ യുവജന വിഭാഗത്തിന്റെ രൂപീകരണത്തിൽ പങ്കെടുത്ത ഏക വനിത ആൽബർട്ടിന ആയിരുന്നു. 1956 ഓഗസ്റ്റ് 9 ന് പാസ് ലോ  നിയമത്തിനെതിരേ നടന്ന പ്രകടനത്തിൽ ഹെലൻ ജോസഫിനൊപ്പം ആൽബർട്ടിനയും പങ്കെടുത്തു. ഇതുമായി ബന്ധപ്പെട്ട് ഉണ്ടായ കേസിൽ  ശിക്ഷിക്കപ്പെട്ട് ആൽബർട്ടിന മറ്റുള്ളവരോടൊപ്പം ഒരാഴ്ച ജയിൽവാസം അനുഭവിച്ചു. ഈ ദിവസമാണ് ദക്ഷിണാഫ്രിക്കയിൽ ഇന്നും വനിതാ ദിനമായി ആചരിക്കുന്നത്. ബന്ദു വിദ്യാഭ്യാസത്തെ   എതിർത്ത ആൽബർട്ടിന, വീടുകളിൽ സ്കൂളുകൾ നടത്തി ഈ നിയമത്തിനെതിരേ സമരം ചെയ്തു.

1963 ൽ വാൾട്ടർ സിസുലു പോലീസിനു പിടികൊടുക്കാതെ ഒളിവിൽ പോയപ്പോൾ, സർക്കാർ ആൽബർട്ടിനയെ അറസ്റ്റു ചെയ്തു ജയിലിലടച്ചു. 163 ലെ ജനറൽ ലോ അമന്റ്മെന്റ് ആക്ട് പ്രകാരം അറസ്റ്റു ചെയ്തു ശിക്ഷിക്കുന്ന ആദ്യ വനിതയായിരുന്നു ആൽബർട്ടിന. ഏതാണ്ട് രണ്ടുമാസത്തോളം, ആൽബർട്ടിനക്ക് ഏകാന്ത തടവ് അനുഭവിക്കേണ്ടി വന്നു. വർണ്ണവിവേചനത്തിനെതിരേ ശക്തമായ രീതിയിൽ പോരാടിയിരുന്നതുകൊണ്ട്, തുടർച്ചയായി ജയിൽ വാസം അനുഭവിക്കേണ്ടി വന്നു.

## കുറിപ്പുകൾ
*
*
*

## അവലംബം
#

വർഗ്ഗം:1918-ൽ ജനിച്ചവർ
വർഗ്ഗം:ഒക്ടോബർ 21-ന് ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ജൂൺ 2-ന് മരിച്ചവർ
വർഗ്ഗം:വനിതാ രാഷ്ട്രീയപ്രവർത്തകർ
വർഗ്ഗം:ദക്ഷിണാഫ്രിക്കയിലെ രാഷ്ട്രീയ പ്രവർത്തകർ
മ്യൂസേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **മ്യൂസേസീ** (Musaceae). ആഫ്രിക്കയിലേയും ഏഷ്യയിലേയും ഉഷ്ണമേഖലാപ്രദേശങ്ങളിലാണ് ഇവ സാധാരണയായി കാണപ്പെടുന്നത്. ഈ സസ്യകുടുംബത്തിൽ ഏകദേശം 2 ജീനസ്സുകളിലായി ഏകദേശം 200ഓളം സ്പീഷിസുകളും ഉൾപ്പെടുന്നു. ബഹുവർഷി ചെടികൾ (മരങ്ങളോടു സാമ്യമുള്ള) ഉൾപ്പെടുന്ന സസ്യകുടുംബമാണ് മ്യൂസേസീ. ഒറ്റ പരിപ്പു (Monocot)സസ്യങ്ങളിലാണിൽപ്പെടുന്ന സസ്യകുടുംബമാണിത്.  

വാഴ, കല്ലുവാഴ, കണ്ടമണിവാഴ തുടങ്ങിയവയെല്ലാം ഈ സസ്യകുടുംബത്തിൽ ഉൾപ്പെടുന്നവയാണ്.

## സവിശേഷതകൾ
ഇലകൾ ലഘുപത്രങ്ങളോടു കൂടിയവയും, ഏകാന്തരന്യാസത്തിൽ (alternate phyllotaxis) ക്രമീകരിച്ചതും, വലുതുമായിരിക്കും. ഇലകളിലെ സിരാവിന്യാസം സമാന്തര സിരാവിന്യാസവുമാണ്. മധ്യ സിര ഉയർന്നു നിൽക്കുന്നതും വലുതുമാണ്. ഇലയുടെ തണ്ടുകൾ പരസ്പരം ഒന്നിനുമുകളിൽ ഒന്നായി കൂടുച്ചേർന്ന് മിഥ്യാകാണ്ഡം രൂപപ്പെടുന്നു.  ഇവയുടെ യഥാർത്ഥകാണ്ഡം ഭൂമിക്കടിയിലാണ് വളരുന്നത്.  ഭുമിക്കടിയിൽ വളരുന്ന കാണ്ഡത്തിൽ നിന്നും പുങ്കുലയുടെ ഞെട്ട് മിഥ്യാകാണ്ഡത്തിന്റെ മധ്യഭാഗത്തുകൂടെ മുകളിലേക്ക് വളർന്ന് ഇലകൾക്കിടയിലൂടെ പുറത്തേക്ക് വളരുന്നു. ഇവയുടെ പൂങ്കുലയിൽ കാഴ്ചയിൽ സുന്ദരവും വലുതുമായ ഉപപർണ്ണങ്ങൾ കാണപ്പെടുന്നു.

ഏകലിംഗ സ്വഭാവത്തോടുകൂടിയ ഇവയുടെ പൂക്കൾ സമമിതി (zygomorphic) പാലിക്കുന്നവയുമാണ്. ഇവയുടെ ദളമണ്ഡലത്തിൻ ദളമണ്ഡലത്തിൽ രണ്ട് ലിരകളിലായി ക്രമീകരിച്ചുരിക്കുന്ന ദളങ്ങളും വിദളങ്ങളും വേർതിരിക്കാൻ പറ്റാത്തരീതിയിലുള്ള 6 ടെപ്പൽസ് (Tepals) ആണ് ഉള്ളത്. ഇവയുടെ കേസരപുടത്തിൽ 5 പുംബീജപ്രധാനമായ കേസരങ്ങൾ (stamen) കാണപ്പെടുന്നു, അവ ടെപ്പലുകൾക്ക് വിപരീതമായി വിന്യസിച്ചിരിക്കുന്നവയും എല്ലാ കേസരങ്ങളും പ്രത്യുൽപാദന ശേഷിയുള്ളവയുമാണ്.  സ്ത്രീബീജപ്രധാനമായ ജനിപുടത്തിൽ (Gynoecium) മുന്ന് അറകളോടുകൂടിയ അണ്ഡാശയവും ജനിദണ്ഡും(style) അതിന്റെ അഗ്രഭാഗത്തായി പരാഗണസ്ഥലവും (stigma) ഉൾപ്പെടുന്നു. ഇവ താഴ്ന്ന അണ്ഡശയത്തോടുകൂടിവയായിരിക്കും. 
സാധാരണ മാംസളമായ പഴങ്ങളാണിവയ്ക്കുള്ളത്.

## അവലംബം

## പുറത്തേക്കുള്ള കണ്ണികൾ
* ''Preliminary analysis of the literature on the distribution of wild Musa species'' 
* Musaceae at the Angiosperm Phylogeny Website
* Musaceae  in the Flora of China
* Musaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 27 April 2006. http://delta-intkey.com .
* ''Monocot families'' (USDA)
* NCBI Taxonomy Browser
* links at CSDL 
* The Musaceae - an annotated list of the species http://www.users.globalnet.co.uk/~drc/musaceae.htm

വർഗ്ഗം:സസ്യകുടുംബങ്ങൾ
വി. മോഹിനി ഗിരി

ഇന്ത്യയിലെ ഒരു സാമൂഹിക പ്രവർത്തകയാണ് **വി. മോഹിനി ഗിരി** ( ; ജനനം:1938 ജനുവരി 15). 1979-ൽ ഡെൽഹി ആസ്ഥാനമാക്കി പ്രവർത്തനം ആരംഭിച്ച *ഗിൽഡ് ഓഫ് സർവീസ്* എന്ന സന്നദ്ധ സംഘടനയുടെ ചെയർപേഴ്സണായിരുന്നു. സ്ത്രീകളുടെയും കുട്ടികളുടെയും വിദ്യാഭ്യാസം, തൊഴിൽ, സാമ്പത്തികഭദ്രത എന്നിവ ഉറപ്പാക്കുന്നതിനായി ഇവർ നടത്തിയ പ്രവർത്തനങ്ങൾ ശ്രദ്ധേയമാണ്. 1995-98 കാലഘട്ടത്തിൽ ദേശീയ വനിതാ കമ്മീഷന്റെ അധ്യക്ഷയായിരുന്നു. 2007-ൽ രാജ്യം പത്മഭൂഷൺ ബഹുമതി നൽകി ആദരിച്ചു.

## ആദ്യകാലജീവിതം
ഉത്തർപ്രദേശിന്റെ തലസ്ഥാനമായ ലഖ്നൗവിലാണ് മോഹിനി ഗിരി ജനിച്ചത്. ലഖ്നൗ സർവകലാശാലയിലെ ബിരുദപഠനത്തിനുശേഷം ഡെൽഹി സർവകലാശാലയിൽ നിന്നു പ്രാചീന ഭാരതചരിത്രത്തിൽ ബിരുദാനന്തരബിരുദം നേടി. അതിനുശേഷം ജി.ബി. പാണ്ഡ് സർവകലാശാലയിൽ നിന്ന് ഡോക്ടറേറ്റും സ്വന്തമാക്കി. മുൻ ഇന്ത്യൻ രാഷ്ട്രപതി വി.വി. ഗിരിയുടെ മരുമകളാണ് മോഹിനി.

## ഔദ്യോഗികജീവിതം
സ്ത്രീ സമത്വവാദത്തെയും മനുഷ്യാവകാശങ്ങളെയും സംരക്ഷിക്കുന്നതിനായുള്ള പ്രവർത്തനങ്ങളിലൂടെ മോഹിനി ഗിരി പ്രശസ്തയായി. 1971-ലെ ഇന്ത്യാ-പാക് യുദ്ധത്തിനുശേഷം 1972-ൽ മോഹിനിയുടെ നേതൃത്വത്തിൽ *വാർ വിഡോസ് അസോസിയേഷൻ* രൂപീകരിച്ചു. യുദ്ധത്തിൽ കൊല്ലപ്പെടുന്ന സൈനികരുടെ ഭാര്യമാരുടെ (വീരാംഗനമാർ) ക്ഷേമമായിരുന്നു സംഘടനയുടെ ലക്ഷ്യം. 1979 മുതൽ *ഗിൽഡ് ഓഫ് സർവീസ്* എന്ന സാമൂഹിക സേവനസംഘടനയുടെയും 1987-90 കാലഘട്ടത്തിൽ ഡെൽഹി സ്റ്റേറ്റ് സോഷ്യൽ വെൽഫെയർ അഡ്വൈസറി ബോഡിന്റെയും അധ്യക്ഷയായിരുന്നു. 

വനിതകളുടെ ക്ഷേമത്തിനായി 1992-ൽ രൂപീകരിച്ച ദേശീയ വനിതാ കമ്മീഷന്റെ രണ്ടാമത്തെ അധ്യക്ഷയും മോഹിനിയായിരുന്നു. ആദ്യത്തെ അധ്യക്ഷ ജയന്തി പട്നായിക് പദവി ഒഴിഞ്ഞതിനുശേഷം 1995 ജൂലൈ 21 മുതൽ 1998 ജൂലൈ 20 വരെ മോഹിനി പദവിയിൽ തുടർന്നു. ന്യൂയോർക്ക് ആസ്ഥാനമായുള്ള *ദ ഹംഗ്രി പ്രോജക്ട്* എന്ന ജീവകാരുണ്യസംഘടനയിലും ഇവർ പ്രവർത്തിച്ചിരുന്നു. *കന്യ:ദി എക്സ്പ്ലോയിട്ടേഷൻ ഓഫ് ലിറ്റിൽ ആംഗിൾസ്* (1998), *ഇമാൻസിപേഷൻ ആൻഡ് എംപവർമെന്റ് ഓഫ് വിമെൻ* (1996) എന്നീ പുസ്തകങ്ങളും രചിച്ചിട്ടുണ്ട്.

## ബഹുമതികൾ
* രാജീവ് ഗാന്ധി എക്സലൻസ് അവാർഡ് - 1996
* മഹിളാ ശിരോമണി അവാർഡ് - 1998
* പത്മഭൂഷൺ - 2007

## അവലംബം

## കൂടുതൽ വായനയ്ക്ക്
* 
* 
* 
* 

## പുറംകണ്ണികൾ
* Guild for Service, official website 

വർഗ്ഗം:ഇന്ത്യൻ വനിതകൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ദേശീയ വനിതാ കമ്മീഷൻ
വർഗ്ഗം:1938-ൽ ജനിച്ചവർ
വർഗ്ഗം:ജനുവരി 15-ന് ജനിച്ചവർ
വർഗ്ഗം:2023-ൽ മരിച്ചവർ
ഫ്ലയിംഗ് സ്പഗെറ്റി മോൺസ്റ്റർ

ചർച്ച് ഒഫ് സ്പഗെറ്റി മോൺസ്റ്ററിന്റെ ആരാദ്ധനാമൂർത്തിയാണു പറക്കുന്ന സ്പഗെറ്റി ഭൂതം(The Flying Spaghetti Monster-FSM). മതസിദ്ധാന്തങ്ങളും, സൃഷ്ടിവാദവും പൊതു വിദ്യാഭ്യാസ സ്ഥാപനങ്ങളിൽ പഠിപ്പിക്കുന്നതിനെതിരെയുള്ള പ്രതികരണം എന്ന നിലയിലാണ് ഈ ആശയം മുന്നോട്ട് വയ്ക്കപ്പെട്ടത്

## ചരിത്രം
സൃഷ്ടിവാദം പൊതുവിദ്യാഭ്യാസ സ്ഥാപനങ്ങളിൽ പഠിപ്പിക്കുവാനുള്ള കാനസസ് സ്റ്റേറ്റ് ബോർഡ് ഒഫ് എജ്ജ്യുക്കേഷന്റെ തീരുമാനത്തിനെതിരെ ബോബ്ബി ഹെന്ററേസൻ എഴുതിയ തുറന്ന കത്തിലാണ് പറക്കുന്ന സ്പഗെറ്റി ഭൂതം ആദ്യമായി അവതരിപ്പിയ്ക്കപ്പെട്ടത്.

## അംഗീകാരം
പോളണ്ട്, നെഥർലാന്റ്, ന്യൂസ്ലാന്റ് എന്നിവദങ്ങളിൽ ചർച്ച് ഒഫ് സ്പഗെറ്റി മോൺസ്റ്റർ ഒരു മതമായി നിയമപരമായി തന്നെ അംഗീകരിയ്ക്കപ്പെട്ടിട്ടുണ്ട്.
## ഇതും കാണുക
*ഡിങ്കമതം
## അവലംബം

വർഗ്ഗം:ഇന്റെർനെറ്റ് മീമുകൾ
വർഗ്ഗം:മത വിമർശനം
സിമരൂബേസീ

മിക്കവാറും മധ്യരേഖാപ്രദേശങ്ങളുടെ സമീപം കാണപ്പെടുന്ന ഒരു ചെറിയ സസ്യകുടുംബമാണ് **സിമരൂബേസീ (Simaroubaceae)**. മട്ടി, ലക്ഷ്മിതരു, കരിങ്ങോട്ട എന്നിവയാണ് മലയാളികൾക്ക് പരിചിതമായ ഈ കുടുംബത്തിലെ അംഗങ്ങൾ. 

## ജനുസുകൾ

### ഈ കുടുംബത്തിൽ നിന്നും ഒഴിവാക്കിയ ജനുസുകൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:സിമരൂബേസീ
തൈമേലേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **തൈമേലേസീ **(Thymelaeaceae). ഈ സസ്യകുടുംബത്തിൽ 52 ജീനസ്സുകളിലായി ഏകദേശം 2000 സ്പീഷിസുകൾ ഉൾപ്പെടുന്നു. മാൽവേൽസ് നിരയിൽ പെടുന്ന ഈ സസ്യകുടുംബത്തിൽ കുറ്റിച്ചെടികളും ചെറുമരങ്ങളും വൃക്ഷങ്ങളും, വള്ളികളും ഉൾപ്പെടുന്നു. ഈ സസ്യകുടുംബത്തെ സാധാരണയായി ഭൂമിയുടെ തെക്കേഅർദ്ധഗോളത്തിലാണ് കൂടുതലായും കണ്ടുവരുന്നത്. 

## സവിശേഷതകൾ
ഇവയുടെ ഇലകൾ ഞെട്ടോടുകൂടിയ ലഘുപത്രങ്ങളും നല്ല പച്ച നിറത്തോടുകൂടിയതും മിനുസമുള്ളവയുമാണ്. ഇവ തണ്ടിൽ വർത്തുളവിന്യാസത്തിലോ ( spiral phyllotaxis) ക്രമീകരിച്ചതുമാണ്. ചില സ്പീഷിസുകളിൽ  അഭിന്യാസ (opposite phyllotaxis) ത്തിലോ ഏകാന്തരന്യാസമോ  വർത്തുളവിന്യാസമോ (alternate or spiral phyllotaxis) പ്രകടമാണ് .  ഇലകളിലെ സിരാവിന്യാസം ജാലികാസിരാവിന്യാസവുമാണ്. തൈമേലേസീ സ്പീഷിസുകൾക്ക് പത്രവൃന്തത്തിന്റെ അടിയിലായി ഉപപർണ്ണങ്ങൾ ഉണ്ടാകാറില്ല. പൂക്കൾ പൂങ്കുലകളായും അല്ലാതെയും ക്രമീകരിച്ചിരിക്കുന്നു

## ഉപയോഗങ്ങൾ
*ഈ കുടുംബത്തിലെ അംഗമായ നാങ്ക്  (Gnidia glauca) എന്ന സസ്യത്തിന്റെ തടി കടലാസു പൾപ്പ് ഉണ്ടാക്കാൻ അനുയോജ്യമാണ്. തീപ്പെട്ടിയും പായ്ക്കിങ് പെട്ടികളുമുണ്ടാക്കാൻ ഇത് വ്യാപകമായി ഉപയോഗിച്ചുവരുന്നു.
* ചില സസ്യങ്ങൾ ഔഷധ ഗുണമുള്ളവയാണ് (ഉദാ., അകിൽ (Aquilaria malaccensis)
*ഈ കുടുംബത്തിലെ സസ്യങ്ങൾ അലങ്കാര സസ്യങ്ങളായും ഉപയോഗിക്കാറുണ്ട്.

## ജീനസ്സുകൾ
52  ജീനസ്സുകൾ

*Aetoxylon
*Amyxa 
*Aquilaria 
*Arnhemia 
*Atemnosiphon 
*Craterosiphon 
*Cryptadenia 
*Dais 
*Daphne 
*Daphnimorpha 
*Daphnopsis 
*Deltaria 
*Diarthron 
*Dicranolepis 
*Dirca 
*Drapetes 
*Edgeworthia 
*Englerodaphne 
*Enkleia 
*Eriosolena 
*Funifera 
*Gnidia 
*Gonystylus 
*Goodallia 
*Gyrinops 
*Kelleria 
*Lachnaea 
*Lagetta 
*Lasiadenia 
*Lasiosiphon 
*Lethedon 
*Linodendron 
*Linostoma 
*Lophostoma 
*Octolepis 
*Ovidia 
*Passerina 
*Peddiea 
*Phaleria 
*Pimelea 
*Rhamnoneuron 
*Schoenobiblus 
*Solmsia 
*Stellera 
*Stephanodaphne 
*Struthiola 
*Synandrodaphne 
*Synaptolepis 
*Tepuianthus 
*Thecanthes 
*Thymelaea 
*Wikstroemia

## അവലംബം

## പുറത്തേക്കുള്ള കണ്ണികൾ
* Zachary S. Rogers (2009 onwards). A Worldwide Checklist of Thymelaeaceae (version 1).
* Thymelaeaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. 
* Angiosperm Phylogeny Peter F. Stevens (2001 onwards) In: Missouri Botanical Garden
* Rautenbach(2008) in: UJDigiSpace @ The University of Johannesburg  
* distribution   in: Gnidia is not monophyletic: taxonomic implications for Gnidia and its relatives in Thymelaeoideae
*Thymelaeaceae of Mongolia in FloraGREIF 

വർഗ്ഗം:സസ്യകുടുംബങ്ങൾ
വൈഷ്ണവർ

thumb|250px|വിഷ്ണുവിന്റെ ദശാവതാരങ്ങൾ ചിത്രകാരന്റെ ഭാവനയിൽ-രാജസ്ഥാനി ചുവർചിത്രം- ലണ്ടനിലെ വിക്റ്റോറിയ & ആൽബെർട്ട് മ്യൂസിയത്തിൽ നിന്ന്
ഹൈന്ദവ ദേവനായ മഹാവിഷ്ണുവിനെയും, വിഷ്ണുവിന്റെ ദശാവതാരങ്ങളായ മത്സ്യം, കൂർമ്മം, വരാഹം, നരസിംഹം, വാമനൻ, പരശുരാമൻ, ശ്രീരാമൻ, ബലരാമൻ, ശ്രീകൃഷ്ണൻ, കൽക്കി തുടങ്ങിയവരെയും ആരാധിക്കുന്നവരെയാണ് **[[വൈഷ്ണവമതം|വൈഷ്ണവർ]]** എന്നുപറയുന്നത്.      

## ഗൗഡീയ വൈഷ്ണവമതം

ഇന്ത്യയിലെ ചൈതന്യ മഹാപ്രഭു (1486–1534) പ്രചോദനം ഉൾക്കൊണ്ടുള്ള ഒരു വൈഷ്ണവ ഹിന്ദു മത പ്രസ്ഥാനമാണ് ഗൗഡീയ വൈഷ്ണവമതം (ഗൗഡീയ വൈഷ്ണവ പാരമ്പര്യം, ബംഗാളി വൈഷ്ണവിസം  അല്ലെങ്കിൽ ചൈതന്യ വൈഷ്ണവിസം എന്നും അറിയപ്പെടുന്നു). "ഗൌഡീയ" എന്നത് ഗൌഡ മേഖലയിലെ (ഇന്നത്തെ ബംഗാൾ / ബംഗ്ലാദേശ് ) വൈഷ്ണവ ആരാധന എന്നർത്ഥത്തിലാണ്. 

ഗൗഡീയ വൈഷ്ണവ സമ്പ്രദായം രാധയെയും കൃഷ്ണനെയും പരമ ദൈവമായി *സ്വയം ഭഗവാൻ* ആയി ആരാധിക്കുന്നു. ഈ ആരാധന രാധയുടെയും കൃഷ്ണന്റെയും വിശുദ്ധനാമങ്ങളായ *ഹരേ [[കൃഷ്ണൻ|കൃഷ്ണ]], ഹരേ [[രാമൻ|രാമ]]* ആലപിക്കുന്ന രീതിയിലാണ് സ്വീകരിചിരിക്കുന്നത്, സാധാരണയായി കീർത്തനമായും ആലപിക്കുന്ന  ഹരേ കൃഷ്ണ മന്ത്രത്തെ മഹാ മന്ത്ര രൂപത്തിലാണ് കാണുന്നത്. ഈ പ്രസ്ഥാനം  ബ്രഹ്മ-മാധവ-ഗൗഡീയ വൈഷ്ണവ    സമ്പ്രദായത്തിലുള്ളതാണ് , ബ്രഹ്മത്തിൽ നിന്ന് ഉത്ഭവിച്ചതാണെന്ന് വിശ്വസിക്കപ്പെടുന്ന ആത്മീയ യജമാനന്മാരുടെ ( ഗുരുക്കളുടെ ) പിന്തുടർച്ചയിലുള്ള വിശ്വാസത്തെ സൂചിപ്പിക്കുന്നു.   

ഹരേ കൃഷ്ണ പ്രസ്ഥാനത്തിന്റെ ആത്മീയവും ദാർശനികവുമായ അടിത്തറയാണ് ഗൗഡീയ വൈഷ്ണവമതം.

വിഷ്ണുവിന്റെയും കൃഷ്ണന്റെയും പല രൂപങ്ങളും ഏക പരമാധികാരിയായ *ആദിപുരുഷന്റെ (കൃഷ്ണന്റെ )* വിപുലീകരണങ്ങളും അവതാരങ്ങളും ആയി കാണുന്നതിനാൽ ഗൗഡീയ വൈഷ്ണവമതത്തെ  ഒരു ഏകദൈവ പാരമ്പര്യമായി വർഗ്ഗീകരിക്കുന്നു.

വർഗ്ഗം:ഹൈന്ദവം
വർഗ്ഗം:വൈഷ്ണവർ
അറ്റ്‌ലാന്റിക് ഓഷ്യൻ റോഡ്

**അറ്റ്‌ലാന്റിക് സമുദ്രം റോഡ്** അല്ലെങ്കിൽ അറ്റ്‌ലാന്റിക് റോഡ് (നോർവീജിയൻ: Atlanterhavsveien)  നോർവ്വെ കൗണ്ടി റോഡ് 64 ലേ Eide മുതൽ  Averøy വരെയുള്ള ദ്വീപ സമൂഹങ്ങളെ  ബന്ധിപ്പിക്കുന്ന  8.3 കിലോമീറ്റർ (5.2 മൈൽ) നീളമുള്ള ഭാഗമാണ്.1983ൽ ആരംഭിച്ച നിർമ്മാണ പ്രവർത്തനം ആറ് വർഷം കൊണ്ടാണ് പൂർത്തിയായത്.

വർഗ്ഗം:പാതകൾ - അപൂർണ്ണലേഖനങ്ങൾ
പങ്ങാരപ്പിള്ളി അന്തിമഹാകാളൻ കാവ്

തൃശ്ശൂർ,ചേലക്കര പങ്ങാരപ്പിള്ളിയിൽ സ്ഥിതി ചെയ്യുന്ന പ്രസിദ്ധമായ ഒരു ക്ഷേത്രമാണ് **പങ്ങാരപ്പിള്ളി അന്തിമഹാകാളൻ കാവ്**. ശൈവമൂർത്തിയായ അന്തിമഹാകാളനാണ് ഇവിടെ ആരാധിക്കപ്പെടുന്നത്. ഉപദേവതകളായി ഭദ്രകാളിയും ഗണപതിയുമുണ്ട്. ഇവിടെ ആഘോഷിക്കുന്ന അന്തിമഹാകാളൻകാവ് വേല ശ്രദ്ധേയമാണ്. മദ്ധ്യകേരളത്തിൽ പൊയ്ക്കാളവേലയ്ക്കും വെടിക്കെട്ടിനും ഇവിടം പ്രസിദ്ധമാണ്. ചേലക്കര (പുലാക്കോട്-കോളത്തൂർ) ദേശം, പങ്ങാരപ്പിള്ളി ദേശം, വെങ്ങാനെല്ലൂർ-ചേലക്കോട് ദേശം, തോന്നൂർക്കര ദേശം, കുറുമല ദേശം എന്നിവരാണ് വേലയുടെ പ്രധാനപങ്കാളികൾ.

ഓരോ വർഷവും തെക്കുംകൂർ വേലയെന്നും വടക്കുംകൂർ വേലയെന്നും മാറി മാറിയാണ് ഇവിടെ വേല ആഘോഷിക്കുക. തെക്കുംകൂർ വേലയ്ക്ക് മല്ലിശ്ശേരിക്കാവിലും വടക്കുംകൂർ വേലയ്ക്ക് കടുകശ്ശേരി മഹാവിഷ്ണു ക്ഷേത്രത്തിലുമാണ് വേല ആഘോഷത്തിന് ആരംഭം കുറിക്കുക. കൊയ്ത്ത് കഴിഞ്ഞ വയലുകളിലൂടെ കെട്ടുകാളകളുമായി വേല ആഘോഷിക്കുന്നു. അടിച്ചമർത്തപ്പെട്ട അടിയാള വിഭാഗത്തിന്റെ ഉയിർത്തെഴുന്നേൽപ്പിനെ ഓർമപ്പെടുത്തുന്നതിനായാണ് ഈ ആചാരം.

പ്രത്യേകം തയ്യാറാക്കുന്ന പന്തലിനുള്ള മുളകൾ ശേഖരിച്ച് കൊണ്ടുവരുന്നു ചടങ്ങ് പാറുവേല എന്നും പന്തൽ മേയുന്നതിനുള്ള പുല്ലുകൾ ശേഖരിച്ച് കൊണ്ടുവരുന്ന ചടങ്ങ് പുല്ലുവേല എന്നും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
*വേലയിലെ വെടിക്കെട്ടിന്റെ വിഡിയോ ദൃശ്യം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:ശൈവമൂർത്തികൾ
അരേസീ

സപുഷ്പികളിലെ ഏകബീജപത്ര സസ്യങ്ങളിൽപ്പെട്ട ഒരു സസ്യകുടുംബമാണ് **അരേസീ (Araceae)**. 107 ജനുസുകളിലായി 3700 -ലേറെ സ്പീഷിസുകൾ ഈ കുടുംബത്തിലുണ്ട്. ജീവനോടെയുള്ള അരേസീ കുടുംബത്തിലെ സസ്യങ്ങളുടെ ഏറ്റവും വലിയ ശേഖരങ്ങൾ മിസ്സൗറീ സസ്യോദ്യാനത്തിലും. മ്യൂനിച്ച് സസ്യോദ്യാനത്തിലും ആണുള്ളത്. ഈ സസ്യകുടുംബത്തെപ്പറ്റി ഗവേഷണങ്ങളിൽ ഏർപ്പെട്ട ജോസഫ് ബൊഗ്‌നറുടെ ശ്രമഫലമായിട്ടാണിവ ഉണ്ടായത്.

ആന്തൂറിയം, ചേമ്പ്, ചേന എന്നിവ അരേസിയിലെ അംഗങ്ങളാണ്.

അരേസിയിലെ മിക്ക സ്പീഷിസുകളും കിഴങ്ങുണ്ടാവുന്നവയാണ്. ഇവയിൽ വിഷമായ കാൽസ്യം ഓക്സലേറ്റ് അടങ്ങിയിട്ടുണ്ട്. പല സ്പീഷിസുകളുടെ ഇലയുടെ രൂപത്തിൽ വലിയ വ്യത്യാസങ്ങൾ കാണാം. സ്പെയ്‌ഡിക്സ് എന്ന രൂപത്തിൽ ആണ് ഇവയുടെ പൂക്കുലകളുടെ ആകൃതി. ഈ കുടുംബത്തിലെ പല ചെടികളും ചൂട് ഉൽപ്പാദിപ്പിക്കുന്നവയാണ്. ചുറ്റുപാടുമുള്ള താപം തീരെക്കുറഞ്ഞിരിക്കുമ്പോൾ പോലും ഇവയിലെ പൂക്കളുടെ ചൂട് 45 ഡിഗി സെന്റിഗ്രേഡ് വരെ ഉയരാം. പരാഗണം നടത്താൻ പ്രാണികളെ ആകർഷിക്കാനാണ് മിക്കവാറും ഈ ഗുണം ഉപയോഗപ്പെടുന്നത്. പകരം ഈ പ്രാണികൾക്ക് ചൂട് കിട്ടും.മറ്റൊരു കാരണം തണുപ്പിനാൽ കോശങ്ങൾക്ക് കേടുപാടുകൾ പാറ്റാതിരിക്കലാണ്. മറ്റു ചില സ്പീഷിസുകൾക്ക് ആവട്ടെ ചീഞ്ഞ നാറ്റമാണ്, ഇതും പരാഗണം നടത്തുന്ന പ്രാണികളെ ആകർഷിക്കാനാണ്. 

## അവലംബം

## കൂടുതൽ വായനയ്ക്ക്
* Bown, Deni (2000). Aroids: Plants of the Arum Family [ILLUSTRATED]. Timber Press. ISBN 0-88192-485-7
*  online 
* 
* 

## പുറത്തേക്കുള്ള കണ്ണികൾ
*International Aroid Society
*Araceum - Plants of the Araceae Family - The Illustrated Database
*The Uberlist of Araceae (pdf)
*list of publications (March 2008) for Dr. h.c. Josef Bogner 

വർഗ്ഗം:സസ്യകുടുംബങ്ങൾ
വർഗ്ഗം:വിഷസസ്യങ്ങൾ
അറുമുഖൻ വെങ്കിടങ്ങ്

മലയാളചലച്ചിത്ര ഗാനരചയിതാവും നാടൻപാട്ട് രചയിതാവുമായിരുന്നു **അറുമുഖൻ വെങ്കിടങ്ങ്** എന്നറിയപ്പെടുന്ന **എൻ.എസ്. അറുമുഖൻ**. അന്തരിച്ച നടനും ഗായകനുമായ കലാഭവൻ മണി ആലപിച്ചിരുന്ന മിക്ക നാടൻപാട്ടുകളുടെയും രചയിതാവാണ് ഇദ്ദേഹം. ഇരുന്നൂറോളം പാട്ടുകൾ ഇദ്ദേഹം കലാഭവൻ മണിക്കുവേണ്ടി രചിച്ചു.

തൃശ്ശൂർ ജില്ലയിലെ വെങ്കിടങ്ങിൽ നടുവത്ത് ശങ്കരൻ – കാളി ദമ്പതികളുടെ മകനായി ജനിച്ച അറുമുഖൻ, വിനോദ കൂട്ടായ്മകളിലും നാട്ടിൻപുറത്തെ ഗാനമേളകളിലും ഗാനങ്ങൾ രചിച്ചിരുന്നു. നാട്ടുകാരനായ സലിം സത്താർ (മാപ്പിളഗായകൻ കെ.ജി. സത്താറിന്റെ മകൻ) അറുമുഖന്റെ ഗാനങ്ങൾ അന്തരിച്ച ഗായകൻ മനോജ് കൃഷ്ണനെക്കൊണ്ടു പാടിച്ച് ‘കല്ലേം മാലേം പിന്നെ ലോലാക്കും’ എന്ന കാസെറ്റ് ആദ്യമായി പുറത്തിറക്കി. ഇത് ശ്രദ്ധയിൽപ്പെട്ട മണി അറുമുഖനെ ബന്ധപ്പെട്ട് കാസറ്റിറക്കാൻ തീരുമാനിച്ചു. 2023 ഒക്ടോബർ മൂന്നിന് തൃശ്ശൂരിലെ ഒരു സ്വകാര്യ ആശുപത്രിയിൽ വച്ച് അദ്ദേഹം അന്തരിച്ചു. 75 വയസ്സായിരുന്നു അപ്പോൾ അദ്ദേഹത്തിന്. അമ്മിണിയാണ് ഭാര്യ. അഞ്ചുമക്കളുണ്ട്.

## ചലച്ചിത്രങ്ങൾ
* മീശമാധവൻ - ചിത്രത്തിന്റെ ആമുഖഗാനം
* മീനാക്ഷി കല്യാണം - 1998
* ദി ഗാർഡ് - 2001
* സാവിത്രിയുടെ അരഞ്ഞാണം  - 2002
* ചന്ദ്രോത്സവം - 2005
* ഉടയോൻ - 2005
* രക്ഷകൻ - 2006

## കുറിപ്പ്
*

## അവലംബം

വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:നാടൻപാട്ടുകാർ
സ്ട്രുഗ കാവ്യ സായാഹ്നങ്ങൾ

മാസിഡോണിയയിലെ സ്ട്രുഗയിൽ  പ്രതിവർഷം നടന്ന ഒരു അന്തർദേശിയ കവിത ആഘോഷമാണ് **സ്ട്രുഗ കാവ്യ സായാഹ്നങ്ങൾ** .മാസിഡോണിയൻ കവികളുടെ കൂടിച്ചേരൽ എന്ന നിലയിൽ  1962ലാണ് ഇതിന്റെ ആരംഭം. സ്ട്രുഗ പട്ടണത്തിലാണ് കാവ്യോത്സവം സംഘടിപ്പിക്കുന്നത്. കാരണം ആധുനിക മാസിഡോണിയൻ കവിതയിൽ മിലാസിനോവ് സഹോദരന്മാർ എന്നറിയപ്പെടുന്ന കോൺസ്റ്റാൻന്റൺ മിലാസിനോവും സിമിറ്റാൻ മിലാസിനോവും ജനിച്ചു വളർന്നത്  സ്ട്രുഗയിലാണ്.അവരുടെ ഓർമ്മയ്ക്കാണ് കാവ്യ സായാഹ്നം സമർപ്പിച്ചിരിക്കുന്നത്. കോൺസ്റ്റാൻന്റൺ  മോസ്കോയിൽ  പടിക്കുന്ന കാലത്ത് എഴുതിയ 'തെക്കു കിഴക്കിനെ പ്രതീക്ഷിച്ച് ' (Macedonian language: Т’га за југ, A Longing for The South)  എന്ന കവിത വായിച്ചുകൊണ്ടാണ്  എല്ലാ വർഷവും ആഗസ്റ്റ് 27 ന് കാവ്യോത്സവം ആരംഭിക്കുന്നത്.
### പ്രശസ്തി
1966 മുതൽ രാജ്യാന്തര ശ്രദ്ധ നേടിയ ലോകത്തിലെ ഏറ്റവും വിപുലമായ കാവ്യോത്സവമായി സ്ട്രുഗ മാറി.1987 ൽ  ഒ.എൻ.വി കുറുപ്പ് സ്ട്രുഗകാവ്യോത്സവത്തിൽ ഭാരതീയ കവിതയെ പ്രതിനിധാനം ചെയ്തു. ടി.പി രാജീവനും  പിൽക്കാലത്ത് പങ്കെടുത്തിട്ടുണ്ട്.
## അവലംബം

വർഗ്ഗം:കവിത
പയ്യന്നൂർ കുഞ്ഞിരാമൻ

കേരളത്തിലെ ഒരു ബാലസാഹിത്യകാരനാണ് **പയ്യന്നൂർ കുഞ്ഞിരാമൻ**. കണ്ണൂർജില്ലയിലെ പയ്യന്നൂർ സ്വദേശിയായ ഇദ്ദേഹം, അധ്യാപകൻ, സാംസ്കാരിക പ്രവർത്തകൻ, വിവർത്തകൻ, പ്രഭാഷകൻ, സാക്ഷരതാ പ്രവർത്തകൻ തുടങ്ങിയ നിലകളിൽ അറിയപ്പെടുന്നു. സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ഭരണസമിതി അംഗവും പുരോഗമനകലാസാഹിത്യ സംഘം സംസ്ഥാന കമ്മറ്റിയംഗവുമാണ്.

## ജീവിതരേഖ
1946 ൽ പയ്യന്നൂരിലെ രാമനാത്ത് വീട്ടിൽ ജനിച്ചു. പിതാവ് കണ്ണപ്പൊതുവാൾ, മാതാവ് പാർവ്വതിയമ്മ,
പയ്യന്നൂർ സെൻട്രൽ യു.പി സ്കൂളിൽ പ്രാഥമിക വിദ്യാഭ്യാസം, തുടർന്ന് തൊഴിലാളിയായി
ജീവിതമാരംഭിച്ചു. തൊഴിലെടുത്തുകൊണ്ടു തന്നെ പ്രൈവറ്റായി പഠിച്ചു. ഹിന്ദി പ്രവീണും, മലയാളം വിദ്വാനും പാസ്സായി. പിന്നീട് ബിഎ ഡിഗ്രിയെടുത്ത ശേഷം
അദ്ധ്യാപകപരീശീലനവും നേടി ഹൈസ്കൂൾ അധ്യാപകനായി. വെള്ളോറ ടാഗോർ മെമ്മോറിയൽ ഹൈസ്കൂളിലും പിന്നീട് തളിപ്പറമ്പ് മൂത്തേടത്ത് ഹൈസ്കൂളിലും ജോലി
ചെയ്തു. 2001ൽ വിരമിച്ചു. മംഗലാപുരത്തിനടുത്ത് കാർക്കളയിൽ അല്പകാലം താമസിച്ചു. ഈ സമയമെല്ലാം കന്നഡ ഭാഷ പഠിക്കാൻ പ്രയോജനപ്പെടുത്തി, മൈസൂർ യൂണിവേഴ്സിറ്റിയുടെ
കന്നഡ സർട്ടിഫിക്കറ്റ് കോഴ്സ് പാസ്സായി. പയ്യന്നൂരിൽ അല്പകാലം ഹിന്ദി വിദ്യാലയം നടത്തിയിരുന്നു. പയ്യന്നൂർ സെൻട്രൽ യു.പി സ്കൂളിൽ കുറച്ചുകാലം ഹിന്ദി അധ്യാപകനായി. കവിതയാണ് ആദ്യകാലത്ത് എഴുതിയത്. പിന്നിട് ഫീച്ചറുകളും കഥകളുമെഴുതി. അദ്യകഥ കുങ്കുമം അഴ്ചപ്പതിപ്പിൽ പ്രസിദ്ധീകരിച്ച 'അലർജി'യാണ്.

## പുസ്തകങ്ങൾ
*സ്വാതന്ത്ര്യം തന്ന കഥകൾ
*വിജയനഗരം
*കൽബുർഗി-സാഹിത്യത്തിലെ രക്തസാക്ഷി 
*ഏ.വി.കുഞ്ഞമ്പു 
*കടമ്പേരി മാഷ് 
*പത്മനാഭന്റെ വഴിയിൽ 
*പി.കൃഷ്ണപ്പിള്ള  
*പുരാണത്തിലെ കുട്ടികൾ
*പാർട്ടി പിറന്ന വഴികൾ
*ചാർവാകൻ
*കളിയാട്ടകഥകൾ
*ഏലം കുളത്തെ കുഞ്ചു
*കുട്ടികളുടെ നായനാർ 
*എനിക്കും വേണം സ്വാതന്ത്ര്യം
*ഒരേയൊരു പി.ജി.
*ഇ.എം.എസ് കഥകൾ
*ഒറ്റക്കാലൻ ഞെണ്ട്
*കൃതികൾ കഥകൾ
*പുരാണത്തിലെ അമ്മമാർ
*കാവേരി എന്റെ രക്തം 
*പി.കൃഷ്ണപിള്ള-ജീവിതവും രാഷ്ട്രീയപ്രവർത്തനവും
*ചരിത്ര സാക്ഷ്യം
*ഏലം കുളത്തെ കുഞ്ചു-കുട്ടികളുടെ ഇ.എം.എസ്
*എസ്.കെ പൊറ്റക്കാട്,ജ്ഞാനപീഠജേതാവ്
*പെരുംകളിയാട്ടം
*പത്മനാഭന്റെ പൂച്ച
*ചാച്ചാജി കഥകൾ
*കുപ്പായമിടാത്ത അപ്പൂപ്പൻ
*ഗാന്ധിജിയുടെ ജീവിതകഥ

## വിവർത്തനം
*നിരഞ്ജനയുടെ കഥകൾ 
*ബനശങ്കരി- നിരഞ്ജന
* ബാനു മുഷ്താഖിന്റെ കഥകൾ

## അവലംബം


വർഗ്ഗം:മലയാള ബാലസാഹിത്യകാരന്മാർ
മിലിയോസ്‌മ

സാബിയേസീ സസ്യകുടുംബത്തിലെ ഒരു ജനുസാണ് **മിലിയോസ്‌മ (Meliosma)**. മധ്യരേഖാപ്രദേശങ്ങളിലും തെക്കും കിഴക്കും ഏഷ്യയിലെയും അമേരിക്കയിലെയും ചൂടുകൂടിയപ്രദേശങ്ങളിൽ ഇവ കണ്ടുവരുന്നു. 100 -ഓളം സ്പീഷിസുകൾ ഉണ്ടെന്നു കരുതുന്നുവെങ്കിലും ചില സസ്യശാസ്ത്രജ്ഞന്മാരുടെ കണക്കുപ്രകാരം ഏതാണ്ട് 20-25 എണ്ണത്തിനെയെ കൃത്യമായി ഇതിൽ പെടുത്താൻ കഴിയുകയുള്ളൂ. 10-45 മീറ്റർ ഉയരത്തിൽ വളരുന്ന കുറ്റിച്ചെടികളോ മരങ്ങളോ ആണ് മിലിയോസ്‌മയിലെ സ്പീഷിസുകൾ.

ആരരാജൻ ശലഭത്തിന്റെ ലാർവകൾ ഇവയിലെ ഇലകൾ ഭക്ഷിച്ചു വളരുന്നു. കേരളത്തിൽ കാണുന്ന മരങ്ങളായ കല്ലാവി, ചെറുകല്ലവി എന്നിവ ഈ ജനുസിലെ അംഗങ്ങളാണ്. 

## തെരഞ്ഞെടുത്ത സ്പീഷിസുകൾ


**Asia**
* *[[Meliosma angustifolia]]*
* *[[Meliosma arnottiana]]* (syn. *Wellingtonia arnottiana*)
* *[[Meliosma beaniana]]*
* *[[Meliosma bifida]]*
* *[[Meliosma callicarpaefolia]]*
* *[[Meliosma cuneifolia]]*
* *[[Meliosma dilleniifolia]]*
* *[[Meliosma dumicola]]*
* *[[Meliosma flexuosa]]*
* *[[Meliosma fordii]]*
* *[[Meliosma glandulosa]]*
* *[[Meliosma henryi]]*
* *[[Meliosma kirkii]]*
* *[[Meliosma laui]]*
* *[[Meliosma longipes]]*
* *[[Meliosma myriantha]]*
* *[[Meliosma oldhamii]]*
* *[[Meliosma parviflora]]*
* *[[Meliosma paupera]]*
* *[[Meliosma pinnata]]*
* *[[Meliosma pungens]]*
* *[[Meliosma rhoifolia]]*
* *[[Meliosma rigida]]*
* *[[Meliosma simplicifolia]]*
* *[[Meliosma squamulata]]*
* *[[Meliosma sumatrana]]*
* *[[Meliosma thomsonii]]*
* *[[Meliosma thorelii]]*
* *[[Meliosma veitchiorum]]*
* *[[Meliosma velutina]]*
* *[[Meliosma yunnanensis]]*

**Americas**
* *[[Meliosma alba]]*
* *[[Meliosma bogotana]]*
* *[[Meliosma brasiliensis]]* Urb.
* *[[Meliosma cordata]]*
* *[[Meliosma frondosa]]*
* *[[Meliosma glaziovii]]*
* *[[Meliosma itatiaiae]]*
* *[[Meliosma linearifolia]]*
* *[[Meliosma littlei]]*
* *[[Meliosma meridensis]]*
* *[[Meliosma nesites]]*
* *[[Meliosma sellowii]]*
* *[[Meliosma sinuata]]*
* *[[Meliosma sirensis]]*
* *[[Meliosma vernicosa]]
* *Meliosma youngii*

</div>
==അവലംബം==


==പുറത്തേക്കുള്ള കണ്ണികൾ == 
*[http://www.efloras.org/florataxon.aspx?flora_id=5&taxon_id=120161 Flora of Pakistan: *Meliosma*]
*[http://www.efloras.org/browse.aspx?flora_id=3&start_taxon_id=120161 Flora of China: *Meliosma* species list]
*[http://www.efloras.org/florataxon.aspx?flora_id=201&taxon_id=120161 Flora of Ecuador: *Meliosma*]
*[http://herbario.iac.sp.gov.br/Relatorios/listagens/lgenero.asp?Tarefa=Meliosma IAC Herbarium (Brazil): *Meliosma* species list]
*[http://www.ars-grin.gov/cgi-bin/npgs/html/splist.pl?7433 Germplasm Resources Information Network: *Meliosma'']

വർഗ്ഗം:സസ്യജനുസുകൾ
വർഗ്ഗം:സാബിയേസീ
സാബിയേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **സാബിയേസീ** (Sabiaceae). ഈ സസ്യകുടുംബത്തിൽ 4 ജീനസ്സുകളിലായി ഏകദേശം 300 സ്പീഷിസുകളും ഉൾപ്പെടുന്നു. കുറ്റിച്ചെടികളും ചെറുമരങ്ങളും വൃക്ഷങ്ങളും, വള്ളികളും ഉൾപ്പെടുന്ന ഈ സസ്യകുടുംബത്തെ തെക്കേ ഏഷ്യ, അമേരിക്ക എന്നിവിടങ്ങളിൽ സാധാരണയായി കാണപ്പെടുന്നു.
## സവിശേഷതകൾ
ഇവയുടെ ഇലകൾ ഏകാന്തരന്യാസത്തിൽ (alternate phyllotaxis) ക്രമീകരിക്കപ്പെട്ടതും മിക്കപ്പോഴും സംയുക്ത പത്രങ്ങളോടു കൂടിയവയുമാണ്. ഇലയുടെ വക്കുകൾ‍ പൂർണ്ണവും ഇലകളിലെ സിരാവിന്യാസം ജാലികാസിരാവിന്യാസമാണ്. ഇവയ്ക്ക് പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടുന്നു.
ഇവയുടെ പൂക്കൾ തണ്ടുകളുടെ അഗ്രങ്ങളിൽ പൂങ്കുലകളായാണ് വിന്യസിച്ചിരിക്കുന്നത്. ഓരോ പൂക്കളും വലിപ്പത്തിൽ ചെറുതായിരിക്കും. ഓരോ വർത്തുളമണ്ഡലങ്ങളിലായാണ് ദളവിദളങ്ങൾ ക്രമീകരിച്ചിരിക്കുനേനത്.(4–)5 വിദളങ്ങളും വിദളങ്ങൾക്ക് വിപരീതമായി ക്രമീകരിച്ച (4–)5(–6) ദളങ്ങളും കാണപ്പെടുന്നു. ചില സ്പീഷിസുകളിൽ മാംസളമായ ദളങ്ങളാണുള്ളത്. ഇവയുടെ കേസരപുടത്തിൽ പരസ്പരം കൂടിച്ചേർന്നതോ വേറിട്ടു നിൽക്കുന്നതോ ആയ  (4–)5(–6) കേസരങ്ങളാണുള്ളത്. ഇവയ്ക്ക് രണ്ട് അറകളുള്ള ഉയർന്ന അണ്ഡാശയവും ഓരോ അണ്ഡാശയത്തിലും 2 അണ്ഡകോശങ്ങളും കാണപ്പെടുന്നു. 
ചില സ്പീഷിസുകളിൽ പഴങ്ങൾ മാംസളവും പൊട്ടിപിളരാത്തതും  മറ്റുചില സ്പീഷിസുകളിൽ   പാകമായ പഴങ്ങൾ ഉണങ്ങിയതും പിളരുന്നതുമായിരിക്കും. 

## അവലംബം

## പുറത്തേക്കുള്ള കണ്ണികൾ
*Mapa
*''Meliosma oldhamii'' 
*Flores de ''Meliosma''
*Frutos drupáceos de ''Meliosma cuneifolia''
*''Sabia limoniacea'' 

വർഗ്ഗം:സസ്യകുടുംബങ്ങൾ
വർഗ്ഗം:സാബിയേസീ
എടത്തിരുത്തി കർമ്മലനാഥ ഫൊറോന ഇടവക

## ചരിത്രം
ഇരിഞ്ഞാലക്കുട നഗരത്തിൽ നിന്നും 10 കി. മി വടക്കുപടിഞ്ഞാറ് മാറി സ്ഥിതിചെയ്യുന്ന ഗ്രാമമാണ് എടത്തിരുത്തി.പുരാതന കാർഷിക മേഖലയായിരുന്ന എടത്തിരുത്തി പതിനാറാം നൂറ്റാണ്ടിൽ ബ്രിട്ടീഷുകാരുടെ ആഗമനശേഷം ഒരു വാണിജ്യ കേന്ദ്രമായിത്തീർന്നു.ക്രൈസ്തവർ വാണിജ്യരംഗത്ത്  വലിയ സ്വാധീനം ചെലുത്തിയിരുന്നു. ഇവിടത്തെ പുരാതന ക്രൈസ്തവർ ആദ്യകാലങ്ങളിൽ ഏറമ്മാവ് പള്ളിയിലും അനന്തരം പഴുവിൽ പള്ളിയിലും ആണ് ഇടവകക്കാരായിരുന്നത്.

## കുരിശുപള്ളി
തിരുക്കർമ്മങ്ങൾക്കും മറ്റുമായി ദൂരെയുള്ള ഇടവകപള്ളിയിൽ പോകേണ്ടിവരുന്ന യാത്രക്ലേശം പരിഹരിക്കുന്നതിന് 1680-ൽ വരാപ്പുഴ രൂപതാദ്ധ്യക്ഷനിൽ നിന്ന് അനുവാദം വാങ്ങി അന്നത്തെ പശ്ചിമതീര വാണിജ്യ കേന്ദ്രമായിരുന്ന ഇവിടെ കനോലി കനാലിനരികെ ഒരു കുരിശുപള്ളി സ്ഥാപിച്ചു .മരിയ ഭക്തരായിരുന്ന എടത്തിരുത്തി നിവാസികൾ ഈ കുരിശുപള്ളിക്ക് തങ്ങളുടെ മുൻ ഇടവകപള്ളിയായിരുന്ന ഏനമ്മാവ് പള്ളിയുടെ മധ്യസ്ഥയായിരുന്ന പരി. കർമ്മലമാതാവിന്റെ നാമധേയം തന്നെ നല്കി.ഓലമേഞ്ഞ പ്രസ്തുത പള്ളി 1690-ൽ അഗ്നിക്കിരയായി. എന്നാൽ വിശ്വാസികളുടെ അശ്രാന്ത പരിശ്രമഫലമായി ഒരു ദശവർഷത്തിനുശേഷം 1700-ൽ ഉറപ്പേറിയ ആദ്യത്തെ പള്ളിയുടെ പണി പൂർത്തിയാക്കി വെഞ്ജരിചു.

## ഇടവക
എടത്തിരുത്തി പരി.കർമ്മലമാതാ ദേവാലയത്തെ ഇടവകയായി ഉയർത്തിയത് 1760-ലാണ്. വളരെ വിസ്തൃതമായ ഒരിടവകയായിരുന്നു ഇത് . ഇതിൽ നിന്ന് കാലാകാലങ്ങളിൽ  വേർപിരിഞ്ഞു പോയ ഇടവകകളാണ് കാട്ടൂർ,കരാഞ്ചിറ ,കൈപ്പമംഗലം,ചെന്ത്രാപ്പിന്നി ,പെരുമ്പടപ്പ്‌,എടമുട്ടം എന്നിവ. ഈ പുരാതന ദേവാലയം 1883-ൽ നവീകരിച്ചു പണിതു. പ്രസ്തുത ദേവാലയത്തിനോട്
ചേർന്ന് പരമ്പരാഗത രീതിയിൽ പരിശുദ്ധ കുർബാന ഏഴുന്നെള്ളിച്ചുവെയ്ക്കാൻ സക്രാരിയോടുകൂടിയ കപ്പേള 1893-ൽ നിർമ്മിതമായി.1976-ൽ സിമിത്തേരി പടിഞ്ഞാറോട്ട് നീക്കി പുതുക്കിപ്പണിതു.പത്തൊൻപതാം നൂറ്റാണ്ടിൽ തൃശൂർ  ജില്ലയിൽ  ഏറെ   സ്വാധീനം ചെലുത്തിയ റോക്കോസ്-മേലുസ് ശീശ്മകളുടെ വലയത്തിൽ പെടാതെ അന്ജ്ജലമായി നിന്ന വിശ്വാസ പാരമ്പര്യമാണ് ഇവിടെയുള്ളത് .

## അവലംബം

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വടേശ്വരം ശിവക്ഷേത്രം

കണ്ണൂർ ജില്ലയിലെ പഴക്കം ചെന്ന ഒരു ശിവക്ഷേത്രമാണ് വടേശ്വരം ശിവക്ഷേത്രം (Vadeswaram Sree Maha Siva Temple). കണ്ണൂരിനും തളിപ്പറമ്പിനും ഇടയിൽ കല്ല്യാശ്ശേരിക്ക് സമീപം കീച്ചേരി എന്ന സ്ഥലത്താണ് ഈ ക്ഷേത്രം നിലകൊള്ളുന്നത്. ഈ സ്ഥലത്തെ അരോളി എന്നും വിളിക്കാറുണ്ട്. മറ്റ് ക്ഷേത്രങ്ങളിൽ നിന്നും വ്യത്യസ്തമായി അഷ്ടദളാകൃതിയിലുള്ള ശ്രീകോവിലാണ് ഇവിടെ ഉള്ളത്. ഇന്ത്യയിൽ ഇത്തരത്തിലുള്ള ഏക ശിവക്ഷേത്രമായാണ് ഇത് കണക്കാക്കപ്പെടുന്നത്.

## പ്രത്യേകതകൾ
അഷ്ട ദളാകൃതിയിലുള്ള ശ്രീകോവിലിന് 66 അടി ഉയരമുണ്ട്. താഴികക്കുടത്തിന് അഞ്ചര അടി ഉയരമുണ്ട്. നാല് ശിവലിംഗപ്രതിഷ്ഠകൾ ഈ ക്ഷേത്രത്തിലുണ്ട്. ഇത്തരത്തിൽ നാല് ശിവ പ്രതിഷ്ഠയുള്ള കേരളത്തിലെ ഏക ശിവക്ഷേത്രവും ഇതാണ്. ക്ഷേത്രമുറ്റത്ത് നിന്ന് 16 അടി ഉയരത്തിലാണ് വടുകേശ്വര പ്രതിഷ്ഠ സ്ഥിതി ചെയ്യുന്നത്. ഈ ശിവ പ്രതിഷ്ക കൂടാതെ ഉമാ മഹേശ്വരൻ, ദക്ഷിണാമൂർത്തി, കിരാതമൂർത്തി എന്നിവയും ലിംഗരൂപത്തിൽ ഇവിടെ ഉണ്ട്. ശാസ്താവ്, ഗണപതി, ഗോശാലകൃഷ്ണൻ എന്നീ ദേവതകൾക്കും ഇവിടെ സ്ഥാനങ്ങൾ ഉണ്ട്.

## ചരിത്രം
കോലത്ത്നാട് ഭരിച്ചിരുന്ന മൂഷികവംശത്തിലെ നാൽപ്പത്തി മൂന്നാമത്തെ രാജാവും സതസോമന്റെ രണ്ടാം തലമുറക്കാരനുമായ വടുക വർമ്മൻ എന്ന രാജാവ് അഞ്ചാം നൂറ്റാണ്ടിൽ പണികഴിപ്പിച്ചതാണ് ഈ ക്ഷേത്രം എന്ന് കരുതപ്പെടുന്നു. അതുലന്റെ  മൂഷികവംശമഹാകാവ്യത്തിൽ  ഇതിനെക്കുറിച്ച് പ്രസ്താവന ഉണ്ട്. വടുക മഹർഷിയുടെ ആശ്രമം ഇവിടെ ആയിരുന്നു എന്നും കരുതപ്പെടുന്നു. ചിറക്കൽ കോവിലകം വകയായിരുന്നു ഈ ക്ഷേത്രം. തീരപ്രദേശത്തെ ഉയർന്ന കുന്നായ കീച്ചേരി കുന്നിനു മുകളിൽ ഉള്ള ഈ ക്ഷേത്രത്തിലെ പടിഞ്ഞാറെ ഗോപുരത്തിൽ  നിന്ന് നോക്കിയാൽ പണ്ട് കാലത്ത് ചെറുകുന്ന് അന്നപൂർണ്ണേശ്വരി ക്ഷേത്രത്തിലെ ആനച്ചന്തവും, തൃച്ചംബരംപൂക്കോത്ത് നടയിലെ നൃത്തോൽസവവും കാണാൻ കഴിയുമായിരുന്നത്രെ. 

തെയ്യങ്ങളുടെ മുമ്പസ്ഥാനങ്ങളിലും,തോറ്റം പാട്ടുകളിലും 'കോലവടേശ്വരംവടിവുകണ്ടും വടേശ്വരത്തപ്പനെ കൈതൊഴുതും' എന്ന് പ്രസ്ഥാപിച്ച് കാണാം. എറുമ്പാല തറവാട്ടിലേയും,നമ്പിടിക്കോട്ടത്തേയും പുലികണ്ഠൻ തെയ്യക്കോലങ്ങൾ വടേശ്വരം ക്ഷേത്രദർശനത്തിന് വരാറുണ്ട്. ചിറകുറ്റി പുതിയഭഗവതിക്കോട്ടത്തെ പഞ്ചുരുളിതോറ്റവും,ചുറ്റുമുള്ള തീച്ചാമുണ്ടി തോറ്റവും വടേശ്വരത്ത് കുളിച്ച് തൊഴുത് പ്രസാദം സ്വീകരിച്ചാണ് മറ്റു ചടങ്ങുകൾക്കായി തിരിച്ച് പോകുക. ചുറ്റുമുള്ള മുഴുവൻ കാവുകളിലും കളിയാട്ടം തുടങ്ങുമ്പോൾ പുണ്യാഹം തളിക്കാൻ പോയിരുന്നത് ഇവിടുത്തെ ശാന്തിക്കരൻ നമ്പൂതിരി ആയിരുന്നു. ഈ ക്ഷേത്രം ടിപ്പുവിന്റെ പടയോട്ടകാലത്ത് തകർക്കപ്പെട്ടതായി കരുതതുന്നു. പിന്നീട് ചിറക്കൽ രാജാവ് പുനരുദ്ധാരണം നടത്തി.

## അവലംബം

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
കൈവിഷം

വശീകരണമോ ശത്രുനാശമോ ലക്ഷ്യമാക്കി, ആഹാരസാധനങ്ങളിലോ പാനീയങ്ങളിലോ രഹസ്യമായി ചേർത്തുനൽകുന്ന മന്ത്രബദ്ധമായ മരുന്നാണ്‌ **കൈവിഷം**.വശ്യം, ലാഭം, അടിപെടുത്തൽ, ദ്രോഹം – വിവിധോദ്ദേശ്യങ്ങൾക്കായി ഇത്‌ ചെയ്യുന്നുണ്ട്‌. പലഹാരത്തിലോ, പഴത്തിലോ, മറ്റേതെങ്കിലും ആഹാരപദാർത്ഥത്തിലോ ചേർത്ത്‌ സൂത്രത്തിലാണിത്‌ നൽകുക.

കേരളത്തിൽ പഴയ  ഒരു വിശ്വാസം.ഇഷ്ടപ്പെട്ട പുരുഷനേയൊ,സ്ത്രീയേയോ സ്വന്തമാക്കൻ ആഹാരത്തിൽ മരുന്ന്് കൊടുത്ത് വശീകരിക്കുന്നതിനെയാണ് കൈവിഷം നൽകൽ എന്നു പറയുന്നത്. നൽകിയ മരുന്ന് ദഹിക്കാതെ വയറ്റിൽ കിടക്കുമെന്നും അത് അവിടെ നിൽക്കുന്നിടത്തോളം കാലം ആ വ്യക്തിക്ക് മറുകക്ഷിയിൽ നിന്നും മനസ്സ് മാറ്റനോ ഇഷ്ടം കുറയാനോ സാധിക്കുകയില്ല എന്നാണ് വിശ്വാസം. കൈവിഷം തീണ്ടി എന്നു മനസ്സിലാക്കിയാൽ ആ വ്യക്തിയുടെ ബന്ധുക്കൾ കൈവിഷം ഒഴിപ്പിക്കുന്നതിനായി വൈദ്യന്മാർ നൽകുന്ന പ്രതി മരുന്ന് നൽകി വിഷം ഛർദ്ദിപ്പിച്ചു കളയുന്നു . ഇത് അഗദതന്ത്രം എന്ന ആയുർവേദ ചികിത്സയുമായി ബന്ധമുണ്ട്.
പി. വി. കൃഷ്ണൻ

കേരളത്തിലെ പ്രശസ്ത കാർട്ടൂണിസ്റ്റ്.കണ്ണൂർ ജില്ലയിലെ  അരോളി കാട്ട്യം സ്വദേശി. കേരള പബ്ളിക്ക് റിലേഷൻസ് വകുപ്പിൽ ഉദ്ദ്യോഗസ്ഥനായിരുന്നു. കുങ്കുമം വാരികയിൽ സാക്ഷി എന്ന പേരിൽ തുടർച്ചയായി വരച്ച കാർട്ടൂൺ പരമ്പരയിലൂടെ പ്രശസ്തനായി. നിരവധി പുസ്തകങ്ങളുടെ കവറുകൾ ഡിസൈൻ ചെയ്തിട്ടുണ്ട്.

## ചിത്രശാല



വർഗ്ഗം:കേരളത്തിലെ കാർട്ടൂണിസ്റ്റുകൾ
രാഘവൻ പയ്യനാട്

കേരളത്തിലെ പ്രശസ്തനായ ഒരു ഫോക്‌ലോർ ഗവേഷകനാണ് **രാഘവൻ പയ്യനാട് (Raghavan payyanad)**. കണ്ണൂർ ജില്ലയിലെ പാപ്പിനിശ്ശേരിയാണ് ഇദ്ദേഹത്തിന്റെ സ്വദേശം. കോഴിക്കോട് സർവകലാശാല ഫോക്‌ലോർ പഠനകേന്ദ്രത്തിന്റെ സ്ഥാപകനും അതിന്റെ ആദ്യത്തെ അദ്ധ്യക്ഷനുമായിരുന്നു.

ഫോക് ലോർ രംഗത്തെ നിരവധി സ്ഥാപനങ്ങളുടെ സ്ഥാപകനും പ്രവർത്തകനുമാണ്. ഫോക്‌ലോർ ഫെലോസ് ഓഫ് മലബാർ (ട്രസ്റ്റ് ), ഫോസിൽസ് (ഫോൿലോർ സൊസൈറ്റി ഓഫ് സൗത്ത് ഇന്ത്യൻ ലഗ്വേജ്സ്) എന്നിവയുടെ സ്ഥാപക അംഗങ്ങളിൽ ഒരാളാണ്  ഡോ.രാഘവൻപയ്യനാട് .

## പ്രധാന കൃതികൾ
*ഫോൿലോർ
*തെയ്യവും തോറ്റംപാട്ടും
*ഫോൿലോർ സങ്കേതങ്ങളും സങ്കൽപ്പങ്ങളും
*ഫോൿലോറിന് ഒരു പഠനപദ്ധതി
*കേരള ഫോൿലോർ(എഡിറ്റർ)

## അവാർഡുകൾ
കേരള സംഗീത നാടക അക്കാദമി അവാർഡ് നേടിയിട്ടുണ്ട്.

## അവലംബം

വർഗ്ഗം:കേരളത്തിലെ നാടോടിവിജ്ഞാനികൾ
ഫിദൽ കാസ്ട്രോക്ക് എതിരെയുള്ള വധ ശ്രമങ്ങൾ

ക്യൂബയുടെ മുൻ പ്രസിഡന്റും കമ്മ്യൂണിസ്റ്റ്  വിപ്ലവകാരിയും ആയ   ഫിദൽ  കാസ്ട്രോയെ  വധിക്കാൻ  അമേരിക്കൻ രഹസ്യാന്വേഷണ ഏജൻസി സി ഐ എ നിരവധി തവണ ശ്രമിച്ചിരുന്നു. 638 തവണ അമേരിക്ക ഫിദലിനെ വധിക്കാൻ ശ്രമിച്ചുവെങ്കിലും എല്ലാ ശ്രമങ്ങളും പരാജയമടയുകയായിരുന്നു.

## പശ്ചാത്തലം
ക്യൂബൻ വിപ്ലത്തിലൂടെ അമേരിക്കയുടെ പാവ സർക്കാരായിരുന്ന ഫുൾജെൻസിയോ ബാറ്റിസ്റ്റ സർക്കാരിനെ പരാജയപ്പെടുത്തി ഫിദൽ കാസ്ട്രോയുടെ നേതൃത്തിലുള്ള കമ്മ്യൂണിസ്റ്റ് സർക്കാർ അധികാരത്തിലെത്തി. അമേരിക്കയുടെ നേതൃത്വത്തിൽ ക്യൂബയിൽ നിലനിന്നിരുന്ന എല്ലാ വാണിജ്യ സ്ഥാപനങ്ങളും ദേശസാൽക്കരിക്കാൻ ഫിദൽ തീരുമാനിച്ചു. ക്യൂബ ഒരു കമ്മ്യൂണിസ്റ്റ് ശക്തിയായി വികസിക്കുന്നത് അമേരിക്കയുടെ അപ്രീതിക്കു കാരണമായി. ഫിദലിനെ വധിക്കാൻ അമേരിക്ക രഹസ്യമായി തീരുമാനിച്ചു.

## ആദ്യകാല വധശ്രമങ്ങൾ
ഫിദലിനെ വധിക്കാൻ കെന്നഡി സർക്കാരിൽ നിന്നും സി.ഐ.എക്ക് മേൽ സമ്മർദ്ദമുണ്ടായിരുന്നുവെന്ന് സി.ഐ.എ മുൻ ഡയറക്ടറായിരുന്ന റിച്ചാർഡ് ഹെംസ് വെളിപ്പെടുത്തിയിട്ടുണ്ട്. കെന്നഡിയെ സംതൃപ്തനാക്കാൻ വേണ്ടി, ഫിദലിനെതിരേ എണ്ണമറ്റ വധശ്രമങ്ങൾ സി.ഐ.എ നടത്തിയിട്ടുണ്ട്.
*1960 ഓഗസ്റ്റിനു മുമ്പ്
*1960 ഓഗസ്റ്റ് മുതൽ  1961 ഏപ്രിൽ വരെ
*1961 ഏപ്രിൽ മുതൽ  1961 അവസാനം വരെ
*1961 ന്റെ അവസാനം മുതൽ 1962 വരെ
*1962 ന്റെ അവസാനം മുതൽ  1963 അവസാനം വരെ

സി.ഐ.എ ഫിദലിനെ വധിക്കാൻ അമേരിക്കയിലെ ചില അധോലോക സംഘങ്ങളെ ഏൽപ്പിച്ചിരുന്നു. ഫിദലിനുള്ള ഭക്ഷണത്തിൽ വിഷം കലർത്തി വധിക്കാനുള്ള പദ്ധതി പരാജയപ്പെട്ടു. ബേ ഓഫ് പിഗ്സ്‌ ആക്രമണത്തോടെ പിന്നീട് ഈ കുറ്റവാളികൾ ഫിദലിനെതിരേയുള്ള വധശ്രമങ്ങളിൽ നിന്നും തൽക്കാലത്തേങ്കിലും പിന്തിരിയുകയായിരുന്നു.

## പിന്നീടുള്ള വധശ്രമങ്ങൾ
1960–1965 കാലഘട്ടത്തിൽ സി.ഐ.എ ഫിദലിനെ വധിക്കാനായി എട്ടു ശ്രമങ്ങൾ നടത്തി. വിവിധ കാലയളവിലായി ഫിദലിനെ വധിക്കാൻ സി.ഐ.എ 638 ശ്രമങ്ങൾ നടത്തിയിരുന്നുവെന്ന് ഫിദലിന്റെ സുരക്ഷാചുമതലയുള്ള ഉദ്യോഗസ്ഥൻ ഫാബിയാൻ എസ്കലന്റേ വെളിപ്പെടുത്തിയിട്ടുണ്ട്. 
*അമേരിക്കൻ പ്രസിഡന്റുമാരുടെ കാലത്തു ഫിദലിനെതിരേ നടന്ന വധശ്രമങ്ങൾ

ചില വധശ്രമങ്ങൾ ക്യൂബയിലെ കമ്മ്യൂണിസ്റ്റ് സർക്കാരിനെ അട്ടിമറിക്കാൻ ഉള്ള സി.ഐ.എ യുടെ പദ്ധതിയായ ഓപ്പറേഷൻ മംഗൂസിന്റെ ഭാഗമായിരുന്നു. വിഷം കലർത്തിയ സിഗാറുകൾ, ക്ഷയരോഗാണുക്കളുള്ള നീന്തൽ വസ്ത്രങ്ങൾ, പൊട്ടിത്തെറിക്കുന്ന സിഗാറുകൾ എന്നിവയിലൂടെയൊക്കെയായിരുന്നു ഫിദലിനെതിരേ നടന്ന വധശ്രമങ്ങൾ. സ്കൂബാ ഡൈവിങ്ങും, സിഗാറുകളും ഫിദലിന്റെ ഇഷ്ടപ്പെട്ട വിനോദങ്ങളായിരുന്നു. 1985 ൽ ഫിദൽ പൂർണ്ണമായും പുകവലി നിറുത്തിയിരുന്നു. ക്യൂബയിലുള്ള ഏഏണസ്റ്റ് ഹെമിങ്‌വേയുടെ സ്മാരകസന്ദർശത്തിനിടയിൽ ഫിദലിനെ വധിക്കാനും ഒരു ശ്രമം നടന്നിരുന്നു.

## അവലംബം

വർഗ്ഗം:ഫിദൽ കാസ്ട്രോ
വർഗ്ഗം:വധശ്രമങ്ങൾ
സോണാൽ മാൻസിങ്ങ്

പ്രശസ്ത ഒഡീസ്സി നർത്തകിയാണ് **സോണാൽ മാൻസിങ്ങ്**.1944-ൻ മുംബൈയിൽ ജനിച്ചു.നൃത്തത്തെക്കുറിച്ച് സ്വന്തമായ അഭിപ്രായങ്ങളും വ്യാഖ്യാനങ്ങളുമുള്ള സോണാൽ നർത്തകർക്കിടയിലെ തത്ത്വ ചിന്തക എന്നാണ് വിശേഷിപ്പിക്കപ്പെടുന്നത്.മുൻ വിദേശകാര്യ സെക്രട്ടറി ലളിത് മാൻ സിംഗ്  ആണ് ഭർത്താവ് .ഒരു നർത്തകി എന്നതിലുപരി സോണാൽ ഒരു സാമൂഹ്യ പ്രവർത്തകയും ചിന്തകയും ഗവേഷകയും വാഗ്മിയും അദ്ധ്യാപികയുമെല്ലാമായിരുന്നു.
## ജീവിതം
ഒഡിഷക്കാരുടെ പ്രധാന നൃത്തരൂപമായ ഒഡീസി നൃത്തത്തിനു പുറമേ ഭരതനാട്യം,കുച്ചുപ്പുടി,ഛൗ തുടങ്ങിയ നൃത്തരംഗങ്ങളിലും കഴിവ് തെളിയിച്ചിരുന്നു.1964 മുതലായിരുന്നു അവർ സ്റ്റേജ് പരിപാടികൾ അവതരിപ്പിക്കാൻ തുടങ്ങിയത്.1977-ൽ ഡൽഹിയിൽ സെന്റർ ഓഫ് ഇന്ത്യൻ ഡാൻസ് എന്ന സ്ഥാപനം ആരംഭിച്ച സോണാൽ ഇന്ത്യക്കകത്തും പുറത്തും ധാരാളം പരിപാടികൾ അവതരിപ്പിച്ചു.ഇതു കൂടാതെ രാജ്യങ്ങൾക്കിടയിലെ അടുപ്പം വർദ്ധിക്കുന്നതിനും നൃത്തം ഏറെ സഹായകമാണെന്ന് അവർ വിശ്വസിച്ചിരുന്നു.നൃത്ത രംഗത്തിനു പുറമേ സ്ത്രീകളുടെ പ്രശ്നങ്ങെയും പരിസ്ഥിതി പ്രശ്നങ്ങളെയും ഗൗരവമായി കാണുകയും ഉറച്ച നിലപാടെടുക്കുകയും ചെയ്ത വ്യക്തി കൂടിയാണ് സോണാൽ.

സ്വന്തം ജീവിതം നൃത്തത്തിനായി ഉഴിഞ്ഞു വെച്ച അവർ ഇന്ത്യയിലെ നൃത്തത്തിന്റെയും കലാ പാരമ്പര്യത്തിന്റെയും പ്രമുഖ വക്താവായി മാറിയിരിക്കുന്നു.നൃത്ത രംഗം ഒരുപാട് മാറ്റങ്ങൾക്ക് വിധേയമായെങ്കിലും ഇപ്പോഴും നൃത്തത്തിൽ അലിഞ്ഞു ജീവിക്കുന്ന അതുല്യ പ്രതിഭയാണ് സോണാൽ മാൻസിംഗ്

## പുരസ്കാരങ്ങൾ
പത്മ ഭൂഷൺ ഉൾപ്പെടെ ധാരാളം അവാർഡുകളും പുരസ്കാരങ്ങളും അവരുടെ നൃത്ത വൈഭവത്തെ തേടിയെത്തി.ഹരിദാസ് സംഗീത സമ്മേളനത്തിൽ വെച്ച് ശിങ്കാർമണി അവാർഡ്,ദേശീയ സാംസ്കാരിക സംഘടനയുടെ നാട്യ കലാരത്ന,രാജീവ് ഗാന്ധി എക്സലൻസ് അവാർഡ്,ഇന്ദിര പ്രിയദർശിനി അവാർഡ്,വിയറ്റ്നാം ആൻഡ് സ്റ്റേറ്റിന്റെ മെഡൽസ് തുടങ്ങിയവ പ്രധാന അവാർഡുകളാണ്.
## രാജ്യസഭാംഗം 2018
2018 ൽ രാജ്യസഭാംഗമായി നിർദ്ദേശം ചെയ്യപ്പെട്ടു.
 

## അവലംബം
111 പ്രശസ്ത വനിതകൾ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1944-ൽ ജനിച്ചവർ
വർഗ്ഗം:ഒഡീസി നർത്തകർ
വർഗ്ഗം:രാജ്യസഭാംഗങ്ങൾ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
എനിയ

ഒരു ഐറിഷ് പാട്ടെഴുത്തുകാരിയും, സംഗീതജ്ഞയും നിർമ്മാതാവും ആണു് **എനിയ** (ജനനം 17 മേയ് 1961 ജനിച്ചപ്പോളുള്ള പേർ ഐതനെ നി ബ്രവോന്യൻ **(Eithne Ní Bhraonáin**; ) ആംഗലേയ നാമം എനിയ ബ്രണ്ണൻ (**Enya Brennan)**; ). ഇവരുടെ ആർ ഐ എ എ സാക്ഷ്യപത്രമുള്ള 2.65 കോടി  ആൽബം [അമേരിക്കയിൽ വിറ്റഴിക്കപ്പെട്ടിട്ടുണ്ട്. ലോകത്തെ ഏറ്റവും വിലപനയുള്ള കലാകാരികളിൽ ഒരുവളായ എനിയയുടെ 7.5 കോടി ആൽബം ലോകമെമ്പാടുമായി വിറ്റിട്ടുണ്ടെന്നാണു് ഏകദേശകണക്ക്. അയർലണ്ടിൽ ഏറ്റവും വില്പനയുള്ള പാട്ടുകാരിയും എനിയയാണു്, .

1980 ൽ ഐറിഷ് ബാൻഡായ ക്ലാന്നാഡിലൂടെയാണു് സംഗീതജീവിതം ആരംഭിക്കുന്നത്. അവരുടെ രണ്ട് ആൽബങ്ങൾക്കു വേണ്ടി പ്രവർത്തിച്ചതിനു ശേഷം 1982ൽ അവർ ക്ലന്നാഡ് വിട്ടു. തുടർന്ന് തനിയേയുള്ള പ്രകടനത്തിലായിരുന്നു ശ്രദ്ധ. ബിബിസിയുടെ ഡോക്കുമെന്ററിയായ ദ സെൽട്സിനു വേണ്ടി തയ്യാറക്കിയ അവരുടെ ആദ്യ ആൽബമായ എന്യയിൽ നാട്ടുലയങ്ങളിലൂടേയും കീബോർഡുകളിലൂടേയും ശബ്ദ പാളികളിലൂടേയും തനതായ ശബ്ദഭംഗിക്ക് അവർ രൂപം നൽകി.  . അവരുടെ അടുത്ത ആൽബം 1988ൽ ഇറങ്ങിയ വാട്ടർമാർക് എന്ന ആൽബത്തിലെ പ്രധാന ഗാന ഒറിണൊകോ ഫ്ലോ എന്ന ഗാനം 10 രാജ്യങ്ങളിൽ ആദ്യത്തെ പത്തു ഹിറ്റു പാട്ടുകളുടെ പട്ടികയിൽ ഇടം പിടിച്ചു, ഇത് മൂലം അവരുടെ പ്രശസ്തി ലോകമെമ്പാടും പരന്നു.തുടർന്ന് ഷെപ്പേർഡ് മൂൺസ് (1991), മരങ്ങളുടെ ഓർമ്മ (1995) മഴയില്ലാത്തദിനം (2000) എന്നിവ വൻ വിജയങ്ങൾ ആയിരുന്നു. 2005 ൽ അമരന്റൈനും 2008ലെ  വിന്റർ കെയിം എന്നിവയ്ക്കുശേഷം, 2012ലെ ഡാർക് സ്കൈ ഐലൻഡ് വരെ, എനിയ സംഗീതത്തിൽനിന്നും ഒരു നീണ്ട അവധി എടുത്തു.

സംഗീത പര്യടനം നടത്തിയിട്ടില്ലെങ്കിലും, ഇവർ 10 ഭാഷകളിൽ പാടിയിട്ടുണ്ട്. മാത്രവുമല്ല ന്യൂ ഏജ് പട്ടികയുൾപ്പെടെ നിരവധി ലോകോത്തര പട്ടികകളിലെ സ്ഥിരം സാന്നിദ്ധ്യമായിരുന്നു ഇവർ.  മഴയില്ലാത്ത ദിനം എന്ന ആൽബം, 1.6 കോടികളുടെ വില്പനയുമായി, ന്യൂ ഏജ് എന്ന ജെൻറെയിൽ (genre) ഏറ്റവുമധികം വില്പനയുണ്ടായ ആൽബമാണു്. 1993 നും 2007 നു ഇടയിൽ എനിയയ്ക് നാലു ഗ്രാമി പുരസ്കാര ങ്ങൾ ലഭിച്ചിട്ടുണ്ട്. കൂടാതെ 2001; ഏറ്റവും വില്പനയുള്ള  വനിതാകലാകാരിക്കുള്ള ലോക സംഗീത പുരസ്കാരവും ലഭിച്ചിട്ടുണ്ട്.  2001ൽ റിക്കാർഡ് ചെയ്ത മേ ഇറ്റ് ബി എന്ന ഗാനം ദ ലോർഡ് ഓഫ് ദ റിങ്സ്: ദ ഫെലോഷിപ്പ് ഓഫ് ദ റിങ് എന്ന സിനിമയിൽ ഉൾപ്പെടുത്തി.  ഈ ഗാനത്തിനു് അക്കാദമി അവാർഡും, ഗോൾഡൻ ഗ്ലോബ് പുരസ്കാരത്തിനുള്ള നാമനിർദ്ദേശവും ലഭിച്ചു   . 

## References

വർഗ്ഗം:1961-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ